
ESTE  RELIGIUNEA  O  INVENŢIE  A  PREOŢILOR? 

Fiind  religiunea  cea  mai  mare  putere  a  istoriei  şi  cel  mai 
însemnat  factor  al  vieţii  omeneşti,  a  fost  firesc,  ca  mulţi  cuge¬ 
tători,  începând  din  vechime  şi  până  astăzi,  să-şi  dea  silinţa  a-i 
explica  originea,  arătând  izvorul  din  care  a  emanat,  pentru  a  se 
răspândi  la  toate  popoarele  pământului.  Istoria  acestei  cestiuni 
formează  un  interesant  capitol  în  istoria  gândirii  omeneşti  şi  ne 
înfăţişează  un  bogat  caleidoscop  de  păreri,  care  de  care  mai  pre¬ 
tenţioasă.  Numărul  acestor  păreri  s’a  sporit  şi  mai  mult,  cu  deo¬ 
sebire  de  când  istoria  religiunilor,  sprijinită  de  etnografia  şi  fi¬ 
lologia  comparativă,  a  luat  un  avânt  mare.  Materialul  adunat  de 
această  ştiinţă,  referitor  la  credinţele  religioase  a  popoarelor,  în 
loc  ca  să  contribue  la  unificarea  mulţimei  hipotezelor  privitoare 
la  originea  religiunii,  le-a  diferenţiat  şi  mai  mult.  Aceasta  s’a 
întâmplat,  nu  din  cauza  că  acel  material  n’ar  putea  servi  ca  o 
bază  comună  de  înţelegere,  ci  fiindcă  aproape  fiecare  cercetător, 
care  l-a  studiat,  i-a  dat  o  interpretare  tendenţioasă,  ca  să  ajungă 
la  un  anumit  rezultat,  pe  care  să-l  poată  împăca  cu  atitudinea  sa 
subiectivă  faţă  de  religiune.  Unul  a  fost  punctul  de  vedere  al  cer¬ 
cetătorilor  credincioşi  şi  de  tot  altul  a  fost  al  celor  necredincioşi 
de  toate  nuanţele.  Pentru  aceşti  din  urmă,  religiunea  trebuia  să 
răsară  dintr’un  izvor  tulbure  şi  amăgitor  d.  e.  dintr'un  interes 
egoist,  dintr’o  iluziune  deşartă,  dintr’o  pioasă  sinamăgire  a  omului 
primitiv  etc.  —  pentrucă,  in  acest  caz,  posesiunea  ei  nu  e  o  da¬ 
torie,  preceptele  ei  nu  obligă  şi  întreg  rostul  ei  înceată  pentru 
omul  cuminte. 

Prin  urmare  nu  entuziasmul  curat  pentru  a  descoperi  ade¬ 
vărul,  ci  anumite  prejudiţii  ale  minţii  şi  dorinţe  ale  inimii  au 
creat  mulţimea  hipotezelor  câte  există  cu  privire  la  originea  re- 

ligiunei.  Iar  când  interese  de  aceasta  natură  stăpânesc  pe  cer¬ 
cetător,  atunci  ochii  lui  sufleteşti  se  întunecă  şi  nu  nimeresc  calea 
care  duce  în  sanctuarul  adevărului.  Şi  pe  terenul  cercetărilor 
ştiinţifice  au  valoare  cuvintele  Mântuitorului:  cei  curaţi  cu  inima 
vor  vedea  pre  Dumnezeu»,  adecă  vor  cunoaşte  adevărul. 

Cu  unele  hipoteze  greşite  privitoare  la  originea  religiunii,  şi 
anume  cu  acelea  cari  sunt  susţinute  de  aderenţii  evoluţionismului 
religionar,  ne-arn  ocupat  cu  altă  ocazie  în  această  revistă.1  De 
data  aceasta  vom  examina  o  liipoteză,  care  prin  felul  ei  uşuratec 
află  crezământ  în  cetele  semidocţilor  înstrăinaţi  de  credinţă  şi 
biserică. 

E  vorba  de  vechea  părere,  că  preoţii  ar  fi  inventat  religiunea 
din  motive  de  egoism.  Voind  ei,  adecă,  să-şi  asigure  pentru  tot¬ 
deauna  şi  pe  uşor  o  tihnită  existenţă  materială  şi  o  poziţie  cu  vază 
în  societatea  omenească,  sub  inspiraţia  acestui  duh  rău,  au  iscodit 
credinţa,  că  într’o  lume  nevăzută  ar  exista  nişte  fiinţe  mai  înalte, 
dela  a  căror  voinţă  atârnă  soartea  oamenilor.  Acele  fiinţe  pu¬ 
ternice,  ziceau  preoţii,  trebuesc  îmblânzite  şi  predispuse  în  fa¬ 
vorul  oamenilor,  ca  să  nu  ie  fie  spre  stricăciune.  Dar  cine  o 
poate  face  aceasta,  decât  aceia  cari  le  cunosc  voia  şi  dorinţele, 
adecă  preoţii?  Astfel  ş’au  luat  preoţii  asupra  lor  rolul  de  mij¬ 
locitori  între  fiinţele  iscodite  de  dânşii  şi  între  oameni.  Se  înţelege, 
că  pentru  o  slujbă  atât  de  însemnată  şi  onorifică,  pretindeau  ei 
a  fi  remuneraţi  cu  dărnicie.  Şi  ce  n’ar  fi  dat  bieţii  oameni,  în- 
fricaţi  cu  fantoma  unor  straşnice  fiinţe,  ca  să  scape  de  relele  şi 
primejdiile  ce  îi  ameninţau!  N’au  adus  ei  la  altar  primiţiile  din 
tot  ce  aveau  mai  bun,  drept  jertfă,  pe  care  apoi  o  consumau 
preoţii?  Şi  nu  sunt  şi  astăzi  tot  preoţii  aceia  cari  trag  mai  multe 
foloase  pe  urma  religiunei?  Deci  cine  altul,  decât  dânşii,  a  avut 
interes  să  iscodească  credinţa  în  Dumnezeu? 

Atari  vorbe  mai  află  răsunet  şi  astăzi  în  inima  multor  se¬ 
midocţi,  a  căror  judecată  e  întunecată  de  porniri  duşmănoase  în 
contra  preoţimei,  a  bisericei  şi  religiunei.  Mintea  unor  asemenea 
oameni  nu  e  în  stare  să  observe  contrazicerea  în  care  se  află, 
fiindcă  din  inima  lor  vorbeşte  patima.  încercarea  de  a-i 
convinge  cu  argumente  despre  absurditatea  părerilor  ce  le  au, 


1  Vezi :  Nrii  2,  3,  5  şi  6  din  anul  1907. 

nu  prea  reuşeşte,  căci  mreja  patimilor  cu  anevoie  o  poţi  sparge 
prin  rezoane  raţionale. 

Contrazicerea  afirmaţiei,  că  preoţii  au  inventat  religiunea,  e 
în  sine  evidentă.  Căci  care  e  chiemarea  preoţilor?  De  a  fi  slu¬ 
jitori  ai  religiunei.  Prin  urmare  cine  a  trebuit  să  existe  mai  întâi : 
religiunea  sau  preoţii?  Fără  îndoială  că  e  absurd  a  grăi  de  preoţi 

înainte  de  ce  ar  fi  existat  religiunea.  A  trebuit  doar  să  existe 

mai  întâi  religiunea  şi  numai  după  aceea  au  putut  fi  instituiţi 
preoţii  ca  slujitori  ai  ei.  Atunci  cum  se  poate  spune  că  preoţii 
au  iscodit  religiunea?  Istoria  ne  şi  dovedeşte  că,  la  început, 
religiunea  nici  n’a  avut  slujitori  anume,  preoţi  de  profesie,  ci 

funcţiunile  religioase  le  săvârşau  pe  atunci  capii  de  familie.  Şi 
astăzi  mai  există  încă  popoare,  cari  au  religiune,  dar  o  tagmă 
preoţească  le  lipseşte.  In  istoria  altor  popoare  ni-s’a  păstrat 
chiar  şi  data  instituirii  unei  tagme  a  preoţilor  ca  slujitori  ai  al¬ 
tarului,  d.  ex.  la  Evrei.  Deci  religiunea,  cum  e  firesc  şi  logic, 

a  creat  starea  preoţească,  iar  nu  preoţii  au  inventai  religiunea. 

Credinţa  în  Dumnezeu  e  răspândită  la  toate  neamurile  pă¬ 
mântului.  N’a  existat  în  trecut  şi,  după  cum  au  dovedit  cerce¬ 
tările  istorice  şi  etnografice  mai  nouă,  nu  există  nici  astăzi  vre-un 
popor,  care  să  fie  lipsit  cu  desăvârşire  de  orice  idei  religioase. 
Acum  —  chiar  admiţând  contrazicerea  evidentă,  că  preoţii  au 
existat  înaintea  religiunii  —  putem  noi  presupune,  că  ar  fi  fost 
ei  în  stare  să  înşele  omenimea  întreagă,  răspândind  o  credinţă 
deşartă,  pe  care  au  iscodit-o  din  motive  egoiste?  O  omenime 
întreagă  să  nu  fi  putut  demasca,  într’un  timp  atât  de  îndelungat, 
interesele  neguţătoreşti  ale  câtorva  înşelători,  cari  i-a  vândut  o 
marfă  închipuită?  E  peste  putinţă  a  crede  aşa  ceva. 

Dar  să  admitem,  fără  a  recunoaşte,  că  preoţii  ar  fi  existat  îna¬ 
intea  religiunii  şi  că  ei  ar  fi  răspândit-o  la  toate  popoarele  — 
şi  nici  în  acest  caz  nu  e  deslegată  întrebarea  privitoare  la  originea 
credinţii  în  Dumnezeu,  fiindcă  trebue  să  ne’ntrebăm:  de  unde 
au  avut  preoţii  acea  credinţă?  Cum  au  ajuns  ei  la  idea  despre 
fiinţe  divine,  cari  hotăresc  destinele  oamenilor?1  Numai  arătând 
cum  au  ajuns  în  posesiunea  ideii  despre  ceva  divin  ceice  au  avui-o 
nai  întâi,  se  dă  o  soluţie  oarecare  originei  religiunei.  Dar  pă¬ 
rerea  că  preoţii  au  inventat  religiunea,  pe  lângă  toate  contrazi¬ 
cerile  ce  le  conţine,  se  abate  cu  totul  dela  o  atare  soluţie. 

1  Dr.  V.  Găina:  Universalitatea,  fiinţa  şi  originea  religiunii.  Cernăuţ  1899  pag.  101. 

Este  adevărat,  că  preoţii  au  avut  la  toate  popoarele  un  rol 
de  căpetenie  în  afacerile  religioase.  Dar  rolul  lor  s’a  mărginit 
numai  la  propagarea  învăţăturilor  religioase,  la  introducerea,  mo¬ 
dificarea  sau  înlăturarea  unor  anumite  forme  religioase,  la  orân¬ 
duirea  actelor  cultului,  la  organizaţia  socială  a  celor  de  o  credinţă 
etc.  Adevărat  este  şi  aceea,  că  ei,  ca  slujitori  ai  altarului,  au  tras 
şi  foloase  materiale,  au  ajuns  la  o  poziţie  onorifică  şi  privilegiată 
în  societatea  omenească,  pe  care  au  influinţat-o  în  multe  direcţiuni. 
Dar  nu  ei  au  inventat  idea  religioasă  în  sine,  ci  aceasta  a  trebuit 
să  premeargă  tuturor  lucrărilor  preoţilor  relative  la  religiune, 
precum  lucrarea  sculptorului  presupune  existenţa  materialului,  din 
care  vrea  să  cioplească  statua.’ 

Dupăce  am  arătat  până  la  evidenţă  cât  de  absurd  e  a  pre¬ 
supune  că  preoţii  ar  fi  iscodit  religiunea,  să  ne  întrebăm :  care 
poate  să  fie  motivul  ce  a  dat  naştere  unei  asemenea  păreri? 
Fără  îndoială  motivul  principal  pentru  aceasta  avem  să-l  căutăm 
în  abuzul  ce  l-au  făcut  preoţii  pe  vremuri  cu  religiunea,  între- 
buinţându-o  spre  scopurile  lor  personale.  Degenerând  religiunea 
în  mâna  unor  preoţi  nevrednici  intr'o  afacere  de  negoţ,  uşor  sa 
ivit  în  mintea  unora  părerea,  că  tot  preoţii  au  şi  iscodit-o,  ca  să 
tragă  foloase  pe  urma  ei.  Se  ştie  doar’  că  şi  astăzi  nimic  nu 
poate  să  discrediteze  mai  uşor  prestigiul  credinţii  în  faţa  popo¬ 
rului,  decât  purtarea  nevrednică  a  acelor  preoţi,  cari  'abuzează 
de  poziţia  lor  şi  de  sfinţenia  religiunii.  Ce  concluziune  logică 
rezultă  din  aceasta  constatare?  Aceea,  ca  preoţii  să  fie  cei  dintâi 
cari  să  se  închine  sfinţeniei  credinţii,  făcându-se  propoveduitori 
ai  ei,  nu  numai  cu  vorba,  ci  şi  cu  fapta  şi  mai  ales  cu  fapta. 
Toată  fiinţa  şi  toată  lucrarea  lor,  ca  slujitori  ai  altarului,  să  fie 
o  întrupare  vie  a  învăţăturilor  ce  sunt  chemaţi  a  le  propoveduî, 
cu  vreme  şi  fără  vreme,  spre  mântuirea  oamenilor !  Aceasta  iden¬ 
tificare  a  vieţii  cu  credinţa,  e  semnul  de  distincţie  al  adevăratului 
preot.  Şi  numaf  astfel  fiind,  propoveduitori  cu  vorba  spre  învă¬ 
ţătură  şi  cu  fapta  spre  pilduire,  sămânţa  adevărurilor  sămânate, 
va  încolţi  în  suflete  şi  va  aduce  roadele  îmbelşugate  ale  vieţii 
vremelnice  şi  ale  celei  vecinice. 

Dr.  Nicolae  Bălan. 


Andrcas  Sc-htth  Theol.  Principienlehre.  1895  p.  45. 

BISERICA  ŞI  CATEHIZAREA. 

II. 

Astăzi,  când  peste  biserică  suflă  vânturi  grele,  şi  din  lăuntru, 
nu  numai  din  afară,  e  chestie  de  existenţă  pentru  dânsa  să  se 
razime  şi  mai  niult  pe  cuvântul  lui  Dumnezeu  şi  să-l  fructifice. 

Da,  şi  cu  atât  mai  de  grabă,  cu  cât,  iată !  zilnic  ne  năpădesc 
înlăuntru  spinii  şi  pălămida,  iar  din  afară  ne  vin  atacuri  grele. 

Da,  pentrucă  dacă  soartea  bisericei  e  pusă  de  Christos  pe  piatra 
credinţei ,  din  partea  noastră  încă  trebue  să  lucrăm  la  susţinerea, 
apărarea  şi  întărirea  ei,  iarăş  numai  întărind  în  sufletele  credin¬ 
cioşilor,  a  tuturora,  această  piatră,  credinţa ! 

Aceasta,  însă,  se  poate  numai  —  cum  am  mai  zis  —  prin 
propoveduirea  Cuvântului  lui  Dumnezeu,  din  care  face  parte 
integrantă  şi  catehizarea. 

Cum  ne  spune  sfântul  Ioan  Gură-de-aur  —  adâncul  cunos¬ 
cător  al  puterii  cuvântului  lui  Dumnezeu  —  mai  ascuţit  este 
Cuvântul  lui  Dumnezeu  decât  sabia  cea  cu  două  ascuţişuri, 
care  ajunge  până  la  încheeturi  şi  până  la  creeri  şi  până  la  oase 
şi  până  la  gânduri  şi  până  la  inimi! 

Şi,  ce  altă  sabie  mai  bună  decât  aceasta  este,  care  să  fie 
scoasă  azi  de  clerul  nostru,  din  teacă,  pentru  apărarea  şi  întă¬ 
rirea  sfintei  biserici?! 

Dar,  în  sprijinul  gândurilor  noastre,  chemăm  mărturie  şi  po¬ 
runcitor  şi  pe  sfântul  Apostol  Pavel,  care,  mai  mare  autoritate 
fiind,  grăeşte  (Efeseni  VI,  10—17):  <Ce  mai  este,  fraţii  mei:  în- 
tăriţi-vă  întru  Domnul  şi  întru  puterea  tăriei  lui.  Imbrăcaţi-vă 
întru  toate  armele  lui  Dumnezeu,  ca  să  puteţi  sta  împotriva  meş- 
teşugirilor  diavolului.  Că  nu  ne  este  nouă  lupta  împotriva  tru¬ 
pului  şi  a  sângelui,  ci  împotriva  căpeteniilor...  împotriva  duhu¬ 
rilor  răutăţii  de  sub  ceriu.  Pentru  aceea  luaţi  toate  armele  lui 
Dumnezeu ,  ca  să  puteţi  sta  împotrivă  în  ziua  cea  rea  şi  toate 
isprăvindu-le  să  staţi.  Staţi,  drept  aceea,  încingându-vă  mijlocul 
vostru  cu  adevărul ’,  şi  îmbrăcându-vă  în  platoşa  dreptăţii ,  şi  în- 
călţându-vă  picioarele  voastre  spre  gătirea  evangeliei  păcii;  peste 
toate  luând  pavăza  credinţei...  şi  coiful  mântuirii  luaţi  şi  sabia 
Duhului ,  care  este  Cuvântul  lui  Dumnezeu ». 

Trecem  aci  peste  acel  punct  de  mânecare  al  lucrului,  că 
chestia  catehizării  ar  trebui  regulată  din  tem  ei  u,  prin  sistemizarea 
studiului  catihetic  deja  în  seminarele  noastre  pe  bazele  cele  mai 
largi  şi  mai  practice.  Şi  ne  oprim  îndeosebi  cu  gândul  la  te¬ 
renul  acela,  unde  se  pregăteşte  azi  soartea  viitorului  popoarelor 
şi  a  bisericii  —  şcoala. 

Şcoala,  —  cum  ne  spune  un  învăţat  bărbat  din  biserica 
apuseană, 1  dela  care  biserică  am  putea  învăţa  multe  bune  şi 
folositoare  pe  terenul  practic  bisericesc,  —  şcoala  este  terenul  de 
misiune  al  preotului  de  azi. 

Da,  şcoala,  ai  căreia  mici  -cetăţeni»,  vor  fi  chemaţi  a  fi  ca 
mâne  turma  cuvântătoare  şi  blândă  în  staulul  bisericii,  ori  gâl- 
cevitorii,  cari  vor  zădărnici  biserica  în  mersul  ei  pământesc,  — 
dupăcum  ni-i  vom  creşte. 

Şi,  Doamne,  ce  puţină  gri j e  s'a  pus  —  şi  a  ajuns  să  se 
pună  —  până  acum  la  noi  pe  catehizarea  şcoalelor! 

Catehizarea  a  fost  lăsată  în  grija  învăţătorilor  noştri  la 
şcoalele  confesionale,  iar  la  celelalte  scoale  s’a  rânduit  —  când 
s’a  putut  şi  nu  totdeauna  s’a  putut  —  câte  un  catihet,  cu,  ori 
fără  de  misiune  preoţească. 

Acele  multe  protocoale  congresuale,  precum  şi  protocoalele 
sinoadelor  din  cele  trei  eparhii  ale  mitropoliei,  acele  protocoale, 
pe  cari  ne  obişnuim  a  le  socoti  de  monumentele  istoriei  noastre 
contimporane  bisericeşti  şi  a  preocupaţii  lor  de  căpetenie  din  sinul 
bisericii  noastre  —  ne  sunt  mărturie:  cât  de  puţin,  ba  chiar 
aproape  deloc  nu  a  luat  biserica  noastră,  până  în  timpul  din 
urmă,  măsuri  pentruca  în  general  cuvântul  lui  Dnmnezeu  să  se 
propovăduiască  cât  se  poate  mai  intensiv  şi  cât  mai  efectiv. 

Dispoziţiile  de  aceasta  natură  lipsesc,  cu  deosebire,  în  pri¬ 
vinţa  catehizării. 

Nu  putem  să  ne  gândim  fără  durere  sufletească  la  aceasta 
stare  de  întrelăsare  în  trecut  şi  mai  ales  la  prospectele  ce  ni-se 
deschid  pe  viitor,  dacă  se  vor  perpetua  aceste  stări  dezolate  în 
biserică. 

Până  acum,  după  cum  firesc  a  fost,  ne-am  pasionat  —  în¬ 
ţeleg  mai  vârtos  locurile  şi  factorii  conducători  ai  bisericii  de 

1  Schiich :  Pastoraltheologie  pag.  859. 

problemele  organizatorice  şi  administrative  ale  bisericii ;  acum  sunt 
la  ordinea  zilei  problemele  financiare  ale  bisericii  şi  nici  nu  ar 
fi  bine  să  negligăm  nici  aceasta  putere  lumească  -  care  e  averea 
şi  banul. 

Dar,  mai  presus  de  toate  —  şi  e  deja  timpul  suprem!  — 
sa  vărsăm  vieaţâ  sfântă  şi  să  introducem  Duhul  lui  Dumnezeu  în 
acele  forme  de  organizaţie  şi  administraţie  bisericească,  ca  să  nu 
ne  trezim  cu  biserica  la  sfârşitul  formalismului,  care  a  înghiţit 
biserica  Testamentului  vecliiu  din  manile  fariseilor  şi  cărturarilor 
răzimaţi  pe  litera  legii. 

Procesul  de  vivificare  —  ca  să-i  zicem  aşa  —  al  bisericii 
se  poate  începe  numai  cu  sistemizarea  bună  şi  norocoasă  a  în¬ 
văţământului  catihetic  îndeosebi,  menit  a  regenera  şi  a  întări  şi 
a  direcţiona  vieaţa  sufletească  a  masselor  poporului  şi  mai  ales  a 
tinerimii  de  azi. 

Nouă,  în  aceasta  largă  legătură  a  lucrurilor  ne  place  să 
privim  chestiunea  catehizării. 

Şi,  după  priceperea  şi  convingerea  noastră,  ţinem  de  cea 
mai  neapărată  şi  urgentă  trebuinţă,  ca  aceasta  chestiune,  a  ca¬ 
tehizării  —•întemeiată  pe  misiunea  apostolică  a  clerului  —  să  fie 
redată  factorilor  chemaţi  a  o  administra,  cari  sunt  preoţii  noştri. 

Aceasta  o  cere  cuvântul  expres  al  lui  Christos,  aceeaş  po¬ 
runcesc  şi  învăţămintele  istorice  şi  practica  bisericească  şi  dis¬ 
ciplinară  a  creştinismului  cum  s'au  manifestat  ele  în  restimpul 
clasicismului  acestuia. 

Aceeaş  o  cere  şi  demnitatea  clerului  nostru,  dar  o  cer  şi 
trebuinţele  reale  ale  bisericii,  izvorîte  din  abaterile  dela  practica 
bună  şi  bine  stabilită,  dar  alterată  în  cursul  vremurilor. 

Vrem,  aşadar,  ca  biserica  să-şi  reia,  în  deplină  extensiune, 
oficiul  predicării  cuvântului  Iui  Dumnezeu,  pentrucă,  în  adevăr, 
e  ceva  foarte  respingător  în  sine  şi  foarte  păgubitor  în  urmările 
spirituale  pentru  biserică  faptul  practicat  până  aci,  ca  pe  viitorii 
credincioşi  să-i  iniţieze  în  învăţământul  religiunei,  persoane  fără 
dar  de  sus  şi  fără  misiune  apostolică. 

Sau,  oameni  buni!  nu  vă  îngânduraţi,  din  acest  punct  de 
vedere,  mai  ales  când  vă  daţi  seamă,  că  dăscălimea  noastră  de 
până  aci,  cutropită  de  greul  legii  şcolare  din  urmă,  nu  va  putea 

şi  nu  va  avea  timpul  fizic  necesar  să  aprofundeze  propunerea* 
religiunei  în  şcoalele  noastre?! 

Nu  facem  recriminări  nici  căpeteniilor  bisericii  pentru  între- 
lăsările  din  trecut  în  privinţa  catehizării,  —  dar  nici  dăscâlimii 
nu-i  detragem  din  recunoştinţa  pentru  stăruinţele  bune,  cari  le-au 
putut  aduce  în  trecut  —  dar  nu  le  vor  mai  putea  pe  viitor  — 
pentru  întărirea  bisericii  prin  predarea  învăţământului  religiunei. 

Nu,  —  ci  dorim  să  vedem  odată  omul,  cu  autoritate  şi  pri¬ 
cepere  şi  totodată,  omul  de  energică  iniţiativă  şi  stăruinţă  care 
să  se  pună  pe  lucru,  d.  e.  în  congresul  nostru,  proxim,  pentru 
a  repara  ceeace  atât  de  mult  s’a  pierdut  din  vedere  de  atâta 
vreme  în  privinţa  catehizării,  decând  soartea  noastră  bisericească 
mult-puţin,  putem  zice,  este  în  manile  noastre. 

Ar  fi  tocmai  vremea,  să  se  aducă  odată  în  Congres,  dacă 
nu  tocmai  din  partea  Preasfinţitului  Sinod  arhieresc,  în  această 
privinţă  dispoziţii  definitive,  cuprinzătoare,  hotărîte  şi  energice, 
să  se  facă,  adecă,  din  afacerea  aceasta,  chestie  administrativă  ori 
canonică,  cum  se  va  afla  mai  de  bine,  dar  să  se  reguleze  odată 
şi  cât  mai  de  grabă. 

Baza  este  dată:  Cuvântul  lui  Christos  şi  practica  discipli¬ 
nară  a  bisericii. 

Să  vedem,  deci,  şi  noile  ^canoane  ,  de  cari  aşa  de  ar¬ 
dentă  trebuinţă  are  azi  biserica  noastră! 

Nizuinţe  ;  particulare »  pentru  săvârşirea  catehizării  prin  preo¬ 
ţime  am  putea  înregistra  şi  din  vieaţa  din  urmă  a  bisericii 
noastre.  Nizuinţele  aceste  însă,  oricât  de  drepte  şi  bune  sunt, 
nu  se  pot  înactiva  pe  o  întindere  mai  largă,  cred  că  tocmai  din 
cauza  că  a  lipsit  cuvântul  greu  şi  hotăritor  al  autorităţilor  mai 
înalte  din  biserică:  al  Preasfinţitului  Sinod  arhieresc  şi  al  Mări¬ 
tului  Congres. 

Spre  a  fi  drepţi,  însă,  trebue  să  o  mărturisim,  că  lipsa 
aceasta,  e  cauza  cardinală,  dar  nu  şi  unica,  —  bineştiind  că  la 
un  lucru  atât  de  important  şi  de  greu  în  sine  cum  e  punerea 
catehizării  de  nou  în  mâna  clerului,  mai  trebue  să  presupui  nu 
numai  însufleţirea  şi  zelul  apostolic  care-şi  află  baza  în  inimi, 
ci  se  mai  recere  şi  o  instrucţie  teologică  solidă  în  direcţiunea 
catihetică:  condiţiunile  acestea  pe  cari  nu  le  putem  crea  clerului 

pe  cale  miraculoasă,  într’un  moment,  ci  prin  multe  stăruinţe  şi 
mai  pre  sus  de  toate  —  vreme. 

Mie  unuia,  mi-se  pare  că  cele  mai  intensive  stăruinţe  pentru 
revenirea  clerului  parohial  la  datorinţa  catihetică,  s’au  pus  la  cale 
în  dieceza  Aradului.1  De  aceea  ţin,  că  nu  va  fi  fără  de  folos  a 
schiţa  ce  s’a  făcut  aici  şi  ce  rezultate  s’au  ajuns  din  acest  punct 
de  vedere. 

Şi  aici,  ca  în  întreagă  mitropolia  de  azi  a  noastră,  înainte 
de  inaugurarea  vieţii  noastre  constituţionale,  care  a  făcut  chestie 
capitală  din  înfiinţarea  şi  susţinerea  de  scoale,  catehizarea  a  fost 
în  grija  preoţimei. 

In  măsura,  însă,  în  care  s’au  sporit  numărul  şcoalelor  şi  al 
dascălilor  poporali  confesionali,  preoţimea,  cu  puţine  şi  aproape 
disparente  excepţiuni,  s’a  dat  de-oparte  dela  propunerea  religiunei. 
De  aci  însă  eră  să  urmeze  —  în  parte  a  şi  urmat  -  -  râul  cel 
mai  mare  pentru  biserică:  acreditarea  falsei  păreri  că  instrucţia 
în  religiune  aparţine  dascălului  şi  nu  preotului  şi  divizarea  apo¬ 
stolatului  lai  Christos  în  paguba  intereselor  superioare  ale  bise¬ 
ricii,  între  doi  factori,  unul  competent  (clerul)  şi  altul  necompe¬ 
tent  (dăscălimea). 

De  aceea,  guvernul  bisericesc  dă  ordin  circular  (Nr.  2504/1891) 
—  un  ordin  potrivit,  cum  am  zice,  periodului  de  transiţie  al  ca¬ 
tehizării  —  ca  la  şcoală  să  se  aplice  de  catihet  învăţător  ori  preot, 
pe  care  protopopul  îl  va  afla  de  cel  mai  corăspunzăton ■  pentru 
misiunea  aceasta,  înţelegându-se  aci  «nu  numai  zălul  şi  aplica¬ 
bilitatea  din  punctul  de  vedere  al  cvahficaţiunei  ,  ci  şi  alte  îm¬ 
prejurări  ale  oficiului. 

Ohiaţa,  deci,  trebuia  spartă  oricum,  numai  să  fie  odată  spartă! 
Şi  s’a  şi  spart.  Dar  silinţele  aceste  nu  duseră  —  şi  nu  putură 
duce  la  rezultatele  dorite.  De  aceea,  sinodul  eparhial  al  Ara¬ 
dului,  însuş  se  află  îndemnat,  în  anul  1902,  a-şi  pune  în  cum¬ 
pănă  autoritatea  când,  prin  concluzul  său  Nr.  119,  îndatora  pe 
fiecare  preot  să  catehizeze,  nu  numai  la  şcoala  confesională  din 
parohia  sa,  ci  şi  la  şcoalele  străine  din  parohie. 

Astfel,  în  teorie,  se  trecu  îndatorirea  catehizării  dela  învă¬ 
ţători  în  mâna  chemată  a  preoţimei. 

1  Dacă  cineva  se  află  jignit  întrucât  nu  aş  fi  orientat  pe  deplin,  arate  ce  s’a 
făcut  şi  în  diecezele  surori.  Coloanele  acestei  Reviste  stau  deschise.  Am  câştiga,  astfel, 
ca  biserică,  din  împărtăşirea  reciprocă  a  lucrărilor  de  până  aci. 

In  anul  1906,  sinodul  acclciaş  eparhii,  prin  concluzul  sau 
Nr.  57  autorizează  Consistorul  să  aplice  mijloace  disciplinare  faţă 
de  preoţii  cari  nu  catehizează,  dispoziţie  pe  care  o  înnoeşte  în 
anul  1907  prin  concluzul  Nr.  56. 

N’au  lipsit  apoi  nici  din  partea  consislorului  dispoziţiile  de 
lipsă  pentru  convingerea  preoţi  mei  despre  importanţa  revenirei 
dânsei  la  oficiul  catihetic. 

Ne  vine  bine  la  mână  tocmai  circularul  consistorial  Nr.  2634  906 
pe  care-I  redăm  în  parte,  aci: 

Intre  obiectele  de  învăţământ  ale  şcolii  noastre  poporale  confesio¬ 
nale,  după  firea  lucrului  locul  de  căpetenie  îl  ocupă  —  şi  trebue  să-l  ocupe 
-  -  studiul  rcligiunei.  Catehizaţiunea  deci,  şi  respective  şi  regularea  ches- 
tiunei  catehizării,  e  o  necesitate  de  prima  ordine  atât  pentru  şcoală  ca 
atare,  cât  şi  în  genere  pentru  biserica  noastră. 

Natura  studiului  rcligiunei  a  reclamat  în  genere,  în  toate  timpurile, 
ca  acest  obiect  de  învăţământ  să  fie  propus  de  persoane  cu  misiune  spe¬ 
cială  de  preoţi. 

lisus  Christos,  începătorul  preoţiei  creştine  încă  făcu  ca  apostolia  sacra¬ 
mentală  şi  apostolia  culturală  să  fie  strâns  îmbinate;  de  aci  a  rezultat,  că 
timpurile  primelor  veacuri  ale  creştinismului  străluciră  ca  o  periociâ  de 
aur  în  istoria  creştinismului,  iar  în  istoria  lumii  ca  o  periodă  de  reformă 
esenţială  nu  numai  a  ideilor  religioase,  ci  şi  pe  terenul  social-cultural. 

învăţămintele  trecutului  ne  dictează  şi  nouă,  ca  nu  numai  ca  biserică 
să  ne  păstrăm  în  organismul  dogmatic  şi  administrativ  îndrumarea  spre 
viitor  scoasă  din  veacurile  trecutului,  ci  acele  învăţăminte  ne  dictează  şi 
acea,  ca  în  organismul  acesta  al  bisericii  noastre,  care  e  şi  naţională,  să 
reîmpământenim  şi  sâ  cultivăm  şi  credinţa  în  cultură,  să  revenim  la  firul 
rupt  al  vechilor  tradiţii  şi  tendenţe  culturale  ale  bisericii  lui  Christos. 

Să  facem,  ca  şi  preotul  modern  să-şi  ia  partea  din  misiunea  de  în¬ 
văţător,  după  pilda  istoriei  religioasă  a  omenimei  din  toate  timpurile  şi 
după  pilda  începătorului  preoţiei  creştine,  care  a  sfinţit  şi  întărit  aceasta 
datorinţâ  prin  cuvintele  (la  s.  evangeiist  Matei  XIX  14):  «Lăsaţi  pruncii 
să  vină  la  mine!» 

Aceasta  a  fost  şi  i atenţiunea  Sinodului  nostru  eparhial  din  anul  1902, 
care  prin  concluzul  său  de  sub  Nr.  119  a  îndatorat  clerul  parohial,  de 
a  catehiza,  adecă  fiecare  preot  nu  numai  la  şcoala  confesională,  ci  şi  la 
toate  celelalte  şcoli  din  parohia  sa,  fără  deosebire  de  caracterul  lor,  intru 
cât  ar  avea  la  acele  şcoli  elevi  de  limba  şi  confesiunea  noastră. 

Aceasta  intenţiune  a  Sinodului  eparhial  insă,  care  s'a  comunicat  ono¬ 
ratului  cler  parohial  prin  ordinul  consistorial  de  dd.  13/26  Iunie  1904  sub 
Nr.  1077/1904,  în  lipsa  de  zăî  şi  însufleţire  apostolică,  s’a  zădărnicit  în 
uncie  părţi  în  mare  măsură;  preoţimea  parohială,  prin  fel  şi  fel  de  pre- 

textări  a  declinat  deîa  sine  îndatorirea  catehetică,  care  e  o  parte,  şi  încă 
însemnată,  a  mi  si  un  ei  preoţeşti,  inseparabilă  de  după  natura  sa  de  cele¬ 
lalte  datorinţe  spirituale-pastoralc.  şi  administrative. 

Astfel  apoi  Sinodul  eparhial,  în  sesiunea  ordinară  din  acest  an,  s’a 
simţit  dator  de  nou  sa  revină  la  chestiune  şi,  prin  concluzul  său  de  sub 
Nr.  57.,  a  însărcinat  Consistorul  se  păşască  cu  toată  rigoarea  la  executarea 
concluzului  Sinodal  susprovocat,  de  sub  Nr.  119  din  1902  relativ  la  ca¬ 
tehizare. 

Când  punem  deci  în  prospect  toate  măsurile,  cari  să  ne  ajute  la 
degajarea  de  însărcinarea  Veneratului  Sinod  eparhial,  dorim  să  fim  înţe¬ 
leşi  de  câtră  iubita  preoţime  parohială  aşa,  că  în  executarea  pomenitelor 
concluze  ne  va  determina  nu  numai  datorinţa  de  a  corespunde  însăr¬ 
cinării  primite  dela  reprezentanţa  administrativă  cea  mai  înaltă  a  diecezei 
noastre,  ci  şi  aceea  convingere  tare,  că  chestiunea  catehizării  prin  preoţi, 
pe  lângă  interesul  de  ordine  culturală,  mai  urmăreşte  şi  un  interes  pastoral. 

Păstorul  parohiei  adecă  trebue  să  se  pună  pe  sine  în  strâns  raport 
cu  elevii  cercetători  de  şcoală;  cu  cei  dela  şcoala  confesională:  pentru  a 
spori  in  mintea  lor  cunoştinţele  religioase-morale,  iar  in  inima  lor  senti¬ 
mentul  alipirii  cătră  biserică,  care  sentiment  să  formeze  pentru  mai  târziu 
baza  de  operaţie  cu  succes  şi  lesnicioasă  în  vieaţa  pastorală-administrativă 
a  parohiei,  în  guvernarea  credincioşilor;  pe  când  faţă  cu  elevii  noştri 
dela  şcoli  streine  catehizarea  lor  e  singurul  mijloc  pentru  a-i  păstra  în 
legăturile  bisericii  şi  neamului. 

Motive  de  disciplină  canonică  în  locul  prim ,  dar  şi  motive  de  ordine 
pastorală  şi  culturală  sunt  deci  la  mijloc ,  cari  reclamă,  ca  preotul  român 
să  urce  catedra  şcolii  confesionale . el  celce  are  misiune  de  sus  pentru  pro¬ 

punerea  religiunei  —  să  înveţe  pe  mititeii  fii  ai  bisericii:  a  păzi  credinţa 
străbunilor,  a  fi  tari  în  iubirea  de  biserică  şi  a  respecta  instituţiunile  noastre 
bisericeşti-cul turale  precum  şi  persoanele  puse  în  serviciul  acelei  credinţe, 
acelei  biserici  şi  în  al  acelor  instituţiuni. 

Numai  astfel  putem  conta  la  progres  solid  şi  paralel  în  credinţă  şi 
în  cultură  adecvată  firii  noastre,  şi  trecutului  şi  viitorului  nostru  ca  bi¬ 
serică  şi  neam. 

Afară  de  aceasta,  tot  pentru  a  câştiga  preoţimea  pentru  ofi¬ 
ciul  catihetic  prin  convingere  şi  nu  prin  asprimea  disciplinei,  s’a 
recurs  la  cel  mai  potrivit  mijloc,  care  este  ţinerea  de  conferinţe 
pastorale-catihetice. 1 


5  Deabia  în  zilele  trecute  cetirăm  („Neamul  Românesc''  din  acest  an,  pag. 
531-  -532),  că  în  judeţul  Covurluiu  din  Ţară  s’au  ţinut  conferenţe  preoţeşti  şi,  îndeosebi 
că:  ,, Preoţii  au  insistat  asupra  datoriei ,  ca  ei  să  predea  învăţământul  religios  în  şcoli 
şi  ca  ci  să-şi  îndrepte  în  deosbi  atenţia  asupra  generaţiilor  ce  se  rădică11 .  —  Se  deşteaptă, 
aşa  se  vede,  conştiinţa  apostoliei  la  preotul  român.  De  ce  mi  s’ar  da  şi  la  noi  lot  mai 
multe  impulsuri  la  trezirea  ei?! 

Scopul  acestor  conferenţe  este  vădit  din  cuprinsul  circula¬ 
rului  consistorial  Nr.  3157/1907,  pe  care-!  redăm  în  următoarele: 

în  vremea  din  urmă  întreagă  biserica  creştină,  ţinând  samă  de  spi¬ 
ritul  timpului  atât  de  duşmănos  instituţii! n ilor  religioase,  pune  o  deosebită 
grije  pe  aceea,  că  tinerimea  să  fie  in  st  mată  cât  mai  temeinic  în  învăţă¬ 
turile  religioase. 

Biserica  noastră  încă  a  prins  acest  îndemn  al  vremii  şi  a  impus  pre¬ 
oţi  mei,  prin  concluze  sinodale  şi  prin  ordine  consistoriale,  sâ-şi  facă  da- 
torinţa  catih etică,  fiind  aceasta  numai  o  parte  a  complexului  care  coustitue 
oficiul  liturgic  al  clerului  nostru  parohial. 

înainte  de  a  da  curs  deplin  rigoarei,  pe  care  a  dispus  Sinodul  epar¬ 
hial  prin  concluzul  său  Nr.  56  din  1907  ea  s*o  aplice  Con  si  storul  faţă  de 
preoţii  cari  nu  catehizeazâ  sau  nu  ar  catehiza  cu  rezultat  deplin  mulţu¬ 
mitor,  —  acest  Consistor  află  de  bine  a  dispune,  acum  în  pragul  anului 
şcolar  nou,  următoarele: 

1.  Preoţii  din  fiecare  traet  protopopesc  sunt  îndatoraţi  a  se  întruni 
cel  puţin  odată  la  an,  la  locul  şi  ziua  designate  din  partea  protopopului 
tractual  in  conferenţă  pastorală-ca tih etică,  care  va  trebui  să  se  ţină  însă 
necondiţionat  până  în  pragul  sfintelor  sărbători  ale  Naşterii  Domnului. 

2.  Terminele  conferinţelor  vor  trebui  anunţate  Consistorului  eu  14 
zile  mai  înainte,  pentruca  eventual  să  se  reprezinte  la  ele  prin  vr'un  exmis. 

3.  Participarea  Ia  conferenţei  e  pastorale-catihetice  e  obligătoarc pentru 
toţi  preoţii  fructului,  precum  şi  pentru  ceiaîalţi  catiheţi,  pe  cari  i-ar  fi 
aplicat  Consistnrul  în  aceasta  calitate,  chiar  dacă  aceia  nu  ar  fi  preoţi. 
Dreptaceea,  preoţii,  precum  şi  ceiaîalţi  catiheţi,  cari  ar  absenta  dela  con¬ 
ferinţa  aceasta  fără  motiv  deajuns,  vor  trebui  arătaţi  Consistorului  pentru 
tractarc  în  calea  ordinei. 

4.  Ca  obiecte  de  discutat  în  aceste  conferinţe  recomandăm  deocam¬ 
dată  următoarele  chestii: 

a)  cari  sunt  în  general  pedecile  n catâr nătoa re  de  preoţime,  cari  îi 
stau  în  calea  catehizării?  şi  cari  sunt,  în  special,  pedecile  afacerii  în  tractul 
respectiv.  Cari  ar  fi  mijloacele,  Ia  cari  să  recurgă  insaş  preoţimea  pentru 
delăturarea  acelor  pedeci  generale  şi  speciale?  şi  că  ce  fel  de  mijloace 
ar  fi  de  trebuinţă  să  aplice  însuş  Co  ii  si  storul  pentru  a  ajuta  preoţimea  la 
îndeplinirea  misiunei  catihetice  cu  rezultat  tot  mai  bun? 

întrebările  aceste  vor  trebui  desvoltate  potrivit,  în  chip  de  disertaţie. 

Atari  disertaţii  trebuesc  insinuate  protopopului  cu  cel  puţin  8  zile 
înainte  de  ternii  nul  conferenţei,  -  şi  întrucât  acele  vor  fi  obiective  şi 
vrednice  de  luare  aminte,  vor  îi  admise  ca  primul  punct  al  ordinei  de  zi 
după  deschiderea  conferenţei. 

Atari  disertaţii  le  legăm  de  ambiţia  preoţim  ei  şi  după  cetirea  lor  vor 
avea  să  se  facă  obiect  de  discuţie  in  conferenţă,  iar  rezultatul  discuţiei  se 
va  cuprinde  în  formă  de  concluz,  la  protocol.  Alt  obiect  pentru  confe- 
renţele  pastorale-catihetice  vor  fi: 

b)  disertaţii  din  domeniul  teoretic  al  catiheticei  şi  lecţiuni  practice  din 
studiul  rcligiunii,  asupra  vrunui  punct  din  studiul  religiunii.  Aceste  lucrări 
încă  vor  avea  să  fie  puse  în  discuţiune  spre  scopul,  ca  preoţii  înşişi  sâ 
cotitribue  reciproc  la  îmbogăţirea  cunoştinţelor  sale  catih etice. 

Rezultatul  discuţi  unei  asupra  acestor  teme  de  asemenea  se  va  trece 
la  protocol,  în  formă  de  concluz,  apreciându-se  acele  în  termini  cât  mai 
limpezi  şi  cât  mai  scurţi. 

Pentru  acum,  cât  şi  pentru  viitor,  protopresbiterul  con  cement  va 
avea  să  designeze  din  oficiu  şi  din  bună  vreme  pe  acei  doi  preoţi,  cari 
să  concurgă  la  conferenţă  cu  disertaţia  teoretică  şi  cu  lecţiunea  practică, 
alegându-i  mai  ales  dintre  preoţii,  cari  funcţionează  cu  bune  rezultate  de 
catihet. 

5.  Catih eţii  noştri,  angajaţi  de  Gonsistor  în  această  calitate,  chiar  şi 
daca  nu  ar  fi  ei  preoţi,  încă  sunt  îndatoraţi  a  concurge  cu  lucrările  pre¬ 
scrise  mai  sus  sub  lit.  b). 

6.  Disertaţiile  indicate  mai  sus  în  pct.  4  vor  trebui  alăturate  la  pro¬ 
tocolul  conferenţei  şi  împreună  cu  acela  trebuesc  suşternute  Consistorului 
în  termin  de  14  zile  dela  ţinerea  conferenţei,  pentru  a  se  lua  dispoziţiile 
de  lipsă  şi  eventual  pentru  a  se  publica  în  organul  oficios  lucrările  mai  bune. 

Conferenţele  acestea  s’au  ţinut  în  toate  tractele  şi  au  avut  acel 
efect,  că  au  apropiat  şi  mai  mult  —  întrucât  este  posibil  între 
greutăţile  începutului  şi  pe  lângă  înrădăcinata  preocupaţie  contra 
catehizării  oficiul  cat ihetic  de  mintea  şi  inima  clerului  nostru 
parohial. 

Că  pe  bună  cale  a  pornit  afacerea  in  chipul  schiţat  până 
aci,  se  vede  mai  ales  din  două  lucruri  ■.  creşte  deja  numărul  acelor 
preoţi  cari  cu  dragă  inimă  se  angajazâ  a-şi  face  oficiul  aposto- 
lesc  în  mijlocul  şcolarilor.  Pe  de  altă  parte,  drept  dovadă  despre 
profunditatea  convingerii  ce  se  înstăpâneşte  în  jurul  clerului  no¬ 
stru  despre  preferinţele  catehizării  prin  preoţime,  încep  a  răsări 
autori  de  cărţi  de  religiune  —  din  jurul  preoţilor  noştri  dela  sate. 

Binecuvânta,  Doamne,  îndemnurile  lor  şi  fă,  sâ-i  înţeleagă 
toţi  fraţii  noştri  dela  sate! 

Pe  lângă  ajutorul  ceresc,  însă,  mai  avem  trebuinţă  şi  de  în¬ 
demnurile  mai  marilor  bisericeşti,  spirituali  şi  administrativi,  cari 
sunt  P.  Sfinţitul  Sinod  Episcopesc  şi  Măritul  Congres. 

Să  sperăm,  aşadar,  că  şi  aceşti  factori  vor  aprecia  situaţia 
şi  trebuinţele  ei,  şi  vor  afla  cuvântul  de  îndemnare  şi  de  spriji¬ 
nire  pentru  a  pune  o  singură  şi  nedespărţită  apostolie  a  lui 
Christos  în  deplină  practică,  îmbrăţişând  şi  catehizarea. 

Dr.  Gh.  Ciuhandu. 

B.  SPINOZA  ŞI  PANTEISMUL 

—  Studiu  apologetic. 

(Urmare). 

în  partea  a  doua  a  Ethicei,  tractează  Spinoza  despre  fiinţa 
şi  originea  sufletului  (spiritului)  omenesc.  De  natura  et  origine 
nentis.  Ca  parte  întroducâtoare  îi  servesc  iarăş  definiţii  şi  axi¬ 
ome.  Spinoza  deosebeşte  trei  feluri  de  cunoştinţe,  dintre  cari 
cea  mai  însemnată  e  aceia  pe  care  o  avem  noi  despre  D-zeu. 
D-zeu  —  res  cogitans  şi  res  externa;  cogitatio  şi  extensio,  sunt 
cele  două  atribute  ale  lui  D-zeu.  Cauza  tuturor  ideilor  singu¬ 
ratice  e  D-zeu,  ca  fiinţă  cugetătoare,  după  cum  cauza  tuturor 
lucrurilor  văzute  e  D-zeu,  cu  atributul  întinderii.  Ideile  n'au  de 
cauză  aşa  numitele  Ideata,  precum  nici  lucrurile  n’au  de  cauză 
ideile.  Dar  în  acelaş  fel  şi  cu  aceiaş  necezitate,  precum  izvo- 
resc  concepţiile  din  atributele  cugetării,  purced  şi  lucrurile  din 
atributele  întinderii.  Ordo  et  connexio  idearum  idem  est,  ac  ordo 
et  connexio  rerum.'  Ordinea  şi  împreunarea  ideilor  este  aceiaş 
ca  şi  ordinea  şi  împreunarea  lucrurilor.  Aceia  ce  izvoreşte  din 
firea  nemărginită  a  lui  D-zeu  în  extern  (formaiiter),  în  aceiaş  or¬ 
dine  şi  împreunare  şi  în  concepţii  (obiective).  Et  ideo  sive  naturalii 
sub  attributo  extensionis  sive  sub  attributo  cognitionis,  sive  sub  alio 
quocunque  concipiamus ,  unum  eundemque  sive  unam  eandemque 
cansaram  connexionem,  reperiemusţ  Spinoza  nu  admite  libertatea 
voinţii,  deoarece  spiritul  omenesc  nu-i  nimic  alta  decât  un  mod 
hotărît  al  cugetării.  Voinţa  omenească  e  supusă  principiului  cau¬ 
zalităţii  întocmai  ca  orişicare  obiect.  In  mente  ntilla  est  absoluta 
sive  libera  voluntas,  sed  mens  ad  hoc  vel  illud  volendum  determi- 
natur  a  causa,  quae  eliam  ab  alia  determinata  est  et  hae  iterum 
ab  alia  et  sic  in  inflnitum. "  Fiecare  lucru  e  determinat.  Libertatea 
omenească  e  o  înşelare  şi  o  închipuire,  care  durează  până  atunci, 
până  când  nu  se  cunosc  cauzele  din  cari  se  lucră  şi  se  făptu- 
eşte.  D-zeu,  numai  într’atâta  se  poate  numi  liber,  întrucât  nu-i 
hotărît  prin  şi  din  nimic,  fiindu-şi  causa  sui.  Spiritul  omenesc 
nu  posede  o  libertate  absolută  a  voinţii;  acea  dorinţă  de  a  afirma 
sau  a  nega  idei,  nu  e  o  dorinţă  fără  cauză,  ci  e  legată  de  o  con¬ 
cepţie  oarecare  şi  precum  singuraticile  acte  ale  voinţii  şi  concep¬ 
ţiile  lor  sunt  între  sine  identice,  asemenea  sunt  şi  voinţa  şi  in¬ 
telectul. 

* 

Partea  a  treia  a  Etilicei  tractează  despre  originea  şi  fiinţa 
afectelor.  Spinoza  avea  firma  convingere,  că  numai  deplina  în- 


1  Spinoza,  op.  cit.  Iî.  Prop.  7. 

-  Spinoza,  op.  cit.  II.  Prop.  7  schol. 
3  Spinoza,  op.  cit.  II.  Prop.  48. 

ţelegere  a  firii  omeneşti  poate  forma  temelia  moralei,  iar  nea- 
vând  posibilitatea  de  a  cunoaşte  şi  explica  afectele  ( pasiunile I, 
nu  se  poate  cuprinde  şi  înţelege  nici  firea  omenească.  S’a  vorbit 
mult,  foarte  mult,  despre  afecte,  dar  nimenea  n’a  fost  în  stare  să 
le  demonstreze  pe  deplin  originea  şi  să  le  pătrundă  cu  înţelegere 
profundă  firea  şi  puterea  lor.  Pentrucă  şi  Deseartes,  orişicât  de 
ager  ar  fi  pătruns  firea  afectelor,  totuş  s'a  lăsat  încătuşat  de  cre¬ 
dinţa  tare  in  libertatea  omenească  şi  astfel  cu  toată  priceperea 
şi  agerimea  minţii  sale,  şi-a  perdut  terenul  solid.1 * 3 4 * * 7  Sub  afect  în¬ 
ţelege  Spinoza  astfel  de  pasiuni  ale  corpului,  prin  cari  se  mă¬ 
reşte  sau  se  micşorează,  se  promovează  sau  se  mărgineşte  apti¬ 
tudinea  lui  de  a  lucra  şi  totdeodată  înţelege  el  şi  ideile  acestor 
afecte.  Per  affecium  inteliigo  corporis  affectiones  quibus  ipsius  cor- 
pom  agendi  polentia  augetur  vel  minuitur,  imatur  vel  coercetur 
et  simul  horim  affectionum  ideos.-  Trecerea  spiritului  dela  o  de¬ 
plinătate  mai  mare,  la  una  mai  mică,  întemeiază  afectele  bucuriei 
şi  ale  tristeţii.  Bucuria  este  acel  stadiu  de  suferinţă  în  care  su¬ 
fletul  trece  la  o  deplinătate  mai  mare.  Per  laedtiam  itaque  in 
sequentibus  inlelligam  passionem,  (jua  metis  ad  maiorem  perfectionem 
transitJ  Tristeţa  este  acel  stadiu  de  suferinţă  în  care  sufletul 
trece  la  deplinătate  mai  puţină.'  Dorinţa  ( cupiditas ,  pofta)  este 
un  impuls  conştient.  (Appetitus  cum  eiusdem  conscientia) ; s  impulsul, 
quatenus  determinata  est  ad  agendum ,  quae  ipsius  conservationi 
inserviunt.  Fiecare  lucru  tinde  să-şi  susţină  existenţa.  Unaquae- 
quae  res,  quantum  in  se  est ,  in  suo  esse  perseverare  conaturA 
Întregul  organism  şi  acel  al  omului,  năzueşte  spre  susţinerea  şi 
promovarea  existenţii  proprii.  Pe  această  propoziţie  îşi  zideşte 
mai  departe  Spinoza  întreg  sistemul  său  filosofic,  deducând  din 
dorinţa  aceasta  toate  afectele,  ca  urmări  necesare.  Această  do¬ 
rinţă  sau  se  promovează,  se  mulţumeşte  sau  se  împiedecă;  sau 
năzuim  spre  desăvârşirea  fiinţii  noastre,  sau  o  oprim.  Conştiinţa 
stadiului  prim,  e  afectul  bucuriei,  conştiinţa  celui  din  urmă,  afectul 
tristeţii.  Aceste  trei  afecte:  cupiditas ,  laetiiia  şi  tristitia  (şi  nu 
cele  6  ale  lui  Descertes:  admirarea,  iubirea,  ura,  dorinţa,  bucuria 
şi  tristeţa)  le  consideră  Spinoza  de  afecte  principale,  şi  toate  ce¬ 
lelalte  Ie  deduce  din  aceste  trei.  Iubirea  d.  e.  e  bucuria  asociată 
cu  ideea  (concepţia)  cauzei  externe.  Amor  nihil  aiiud  est,  quam 
laetitia  concomitanto  idea  causae  externae;’’  ura  e  tristeţa  asociată 


1  Spinoza,  op.  cit.  III,  Praefatio. 

Spinoza,  op.  cit.  II L.  Def.  3. 

3  Spinoza,  op.  cit.  III.  Prop.  11  Schol. 

4  Spinoza,  op.  cit.  111.  Prop.  11  Schol. 

b  Spinoza,  op.  cit.  ill.  Prop.  9  Schol. 

8  Spinoza,  op.  cit.  III.  Prop.  6. 

7  Spinoza,  op.  cit.  III.  Prop.  16  Schol. 

de  cauza  externă;  speranţa  nu-i  altceva  decât  bucuria  nestator¬ 
nică,  care  izvoreşte  din  imaginea  unui  lucru  ce  se  va  întâmpla 
în  viitor  sau  a  trecut,  de  succesul  căruia  suntem  îndoelnici.  Homo 
ex  imagine  rei  praeteritae  aut  futurae ,  eodem  laetitiae  affectu  affi- 
citur,  ac  ex  imagine  rei  praesentis .’  Frica  dimpotrivă  e  o  tristeţă 
nestatornică,  izvorîtă  din  imaginea  unui  lucru  dubios  etc. 

Din  natura  afectelor  deduce  Spinoza  legile  lor,  cari,  după 
cum  zice  el,  sunt  tot  aşa  de  nerăsturnabile  ca  şi  legile  mehanice. 
Sufletul  iubeşte  aceia  ce-i  înmulţeşte  puterea  de  a  lucra;  el  se 
întristează  de  nimicirea  ei  şi  se  bucură  de  promovarea  ei.  Se 
bucurâ  de  nimicirea  acelora  pe  cari  le  ureşte.  Noi  îl  urîm  pe 
acela  pe  care-1  bucură  cele  urgisite  de  noi  şi-l  iubim  pe  acela 
pe  care  asemenea  îl  întristează.  Compătimirea  se  sprijineşte  pe 
aceiaş  temelie  ca  şi  pizma.  Doctrina  despre  afecte  o  continuă 
Spinoza  în  partea  a  patra  a  Ethicei. 

* 

*  * 

In  partea  aceasta  tractează  Spinoza  despre  servitutea  ome¬ 
nească,  adecă  despre  imposibilitatea  omului  de  a-şi  conduce  şi 
înfrâna  afectele.  Omul,  supus  afectelor,  nu  se  poate  conduce 
după  puterea  şi  voinţa  sa,  ci  e  sclavul  împrejurărilor  externe,  sau 
al  sorţii  (fortuaae)  şi  adeseori  văzând  binele,  e  silit  să  prefereze 
răul.  Humanam  impotentiam  in  moderandis  et  coercendis  affec- 
tibus  servitutem  voco;  şi  mai  jos,  ut  saepe  coactus  sit,  quamquam 
meliora  silii  videat,  deteriora  tamen  sequi.-  Deducţiile  din  partea 
aceasta  a  Ethicei,  se  sprijinesc  mai  cu  samă  pe  definiţiile  binelui 
şi  ale  răului.  Sub  bine,  înţelege  Spinoza  aceea  despre  care  suntem 
siguri  că  ne  este  folositor  şi  sub  rău,  aceea  ce  ştim  noi  sigur, 
că  ne  împiedecă  să  ne  facem  părtaşi  Ia  ceva  bun.  Per  bonurn 
id  intelligam,  quod  certo  scimus  impedire ,  quo  minus  boni  alicuius 
simils  compotesd  Utilul ',  îl  defineşte  Spinoza,  ca  mijlocul  acela  pe 
care  ni-1  propunem,  ca  să  ajungem  cât  mai  mult  idealul  firii  ome¬ 
neşti.  Concepţiile  bonum  şi  malum,  nu  deseamnâ  ceva  absolutes, 
cari  s’ar  afla  în  lucruri,  întrucât  acestea  pot  fi  imaginate  în  sine 
şi  pentru  sine,  ci  sunt  concepţii  relative,  cari  se  deduc  din  re- 
flexiunea  despre  relaţia  lucrurilor  între  sine.  Asemenea  se  ex¬ 
primă  Spinoza  şi  în  Adnexul  cărţii  prime  a  Ethicei,  unde  zice: 

Dupăce  oamenii  s’au  convins  că  totul  se  întâmplă  numai  de 
dragul  lor,  au  fost  necezitaţi  să  creadă,  că  acele  lucruri  sunt  mai 
excelente  pentru  ei,  cari  le  erau  mai  folositoare  şi  acele  lucruri 
să  le  preţuiască  mai  mult,  de  cari  erau  atinşi  mai  plăcut.  Din 
acestea  şi-au  înfiripat  toate  acele  concepţii,  după  cari  îşi  explicau 

1  Spinoza,  op.  cit.  III.  17  Schol. 

Spinoza,  op.  cit.  IV.  Praeîatio;  Ovidius,  Met  amorf.  VII.  v.  20  sqq. 

8  Spinoza,  op.  cit.  IV.  Def.  1  şi  2. 

firea  lucrurilor  ca:  bine,  rău,  ordine,  disordine,  cald,  rece,  frumu¬ 
seţe,  urît»  etc.1  Din  axioma,  că  nimic  singuratic  nu  poate  exista 
în  natură,  fără  de  a  fi  întrecut  de  puterea  altuia,  urmează  că  omul 
ca  fiinţă  singuratică,  ca  o  parte  a  naturii  întregi  şi  a  puterii  ei, 
ca  o  parte  mărginită  a  nemărginitei  puteri  d-zeeşti,  este  supus 
pasiunilor  sau  cu  alte  cuvinte,  ajunge  în  astfel  de  împrejurări,  a 
căror  cauză  deplină  nu  se  află  într’ânsul  şi  a  căror  putere  şi 
tărie  este  hotărîtă  de  relaţiunea  ce  există  între  puterea  cauzelor 
externe  şi  între  puterea  proprie.  Un  afect  poate  fi  învins  numai 
prin  un  alt  afect  mai  puternic,  prin  urmare  nu  prin  adevărata  cu¬ 
noaştere  a  binelui  şi  a  răului,  întrucât  această  cunoştinţă  se  poate 
numi  adevărată,  ci  numai  întru  atât,  întrucât  această  cunoştinţă  este 
totdeodată  un  afect  al  bucuriei  sau  al  tristeţii  şi  prin  urmare 
poate  fi  mai  puternic  decât  afectul  opus.  Fiecare  năzueşte  cu 
necesitate  după  acele  lucruri  cari  i-se  par  folositoare  şi  deoarece 
mintea  nu  pretinde  nimic  nefiresc,  cere  ca  fiecare  să  năzuiască 
după  acele  lucruri,  cari  întru  adevăr  i-se  par  de  folos  la  susţi¬ 
nerea  eului  propriu  şi  la  ajungerea  unei  deplinătăţi  superioare. 
Acea  ce  considerăm  noi  de  bine  şi  folositor,  pentru  a  putea 
duce  o  vieaţă  raţională,  avem  dreptul  să  o  luăm  în  posesiunea 
noastră  şi  să  o  întrebuinţăm ;  iar  tot  ce  socotim  de  rău,  tot  ce 
ni-se  împotriveşte  ca  să  ducem  o  viaţă  raţională,  toate  acelea  le 
putem  depărta  dela  noi.  in  general  este  permis  fiecăruia,  după 
cel  mai  sublim  drept  natural,  a  face  aceea  ce-i  promovează  fo¬ 
losul  său  propriu.  Exercitarea  şi  promovarea  acelei  activităţi 
care  izvoreşte  din  necesitatea  internă  a  spiritului  omenesc,  e  ade¬ 
vărata  cunoştinţă  şi  din  această  nizuinţă  mânecă  toate  virtuţile. 
Prin  urmare  lucrurile  sunt  întru  atât  bune,  întrucât  îl  ajută  pe 
om  la  adevărata  cunoştinţă  şi  întru  atâta  rele,  întrucât  îl  împe- 
decă  pe  om  ca  să-şi  perfecţioneze  raţiunea.  Cunoştinţa  nu  e 
numai  o  putere,  ci  şi  o  virtute.  Pasiunea  o  întunecare  a  cuno¬ 
ştinţă  ;  robiţi  de  ea,  noi  nu  putem  cunoaşte  clar  şi  precis,  suntem 
asemenea  orbilor,  suferim  sub  stăpânirea  ei  tiranică.  Din  starea 
aceasta  a  sclăviei,  trebue  să  tindem  nezăbovind,  spre  o  stare  a 
libertăţii.  Numai  oamenii  liberi  sunt  cei  mai  mulţumitori,  unul 
faţă  de  celalalt  şi  omul  liber  nu  poate  lucra  nicicând  urmând  sco¬ 
purilor  ascunse  şi  mişeleşti,  ci  totdeauna  pe  faţă  şi  onorabil.2 
Termin  partea  aceasta,  cu  apoteozarea  dorului  etern  de  vieaţă  al 
omului  liber.  La  nimic  mai  puţin  nu  se  poate  cugeta  omul  liber, 
decât  la  moarte.  Homo  liber  de  nulla  re  minus,  quam  de  morte 
cogitat,  ut  eius  sapientia  non  morţiş ,  sed  vitae  meditatio  este 

1  Spinoza,  op.  cit.  I.  Appendit. 

Spinoza,  op,  cit.  IV.  Prop.  72, 

s  Spinoza,  op.  cit.  IV.  Prop.  67, 

In  partea  a  cincia  a  Etilicei,  tractează  Spinoza  tocmai  despre 
puterea  intelectului  sau  despre  libertatea  omenească,  arătând  pu¬ 
terea  ce  o  are  raţiunea,  asupra  stăpânirii  oarbe  a  afectelor.  In 
hac  ergo  de  poteritia  rationis  agam,  ostendens,  quid  ipsa  rado  in 
affeăus  posit,  et  deinde  quid  mentis  libertas  seu  beatitudo  sit. '  etc. 

Afectul,  luat  ca  passio,  e  o  concepţie  distrugătoare,  îndată 
însă  ce  ne  putem  face  o  cunoştinţă  clară  şi  hotărîtă  despre  el, 
ceeace  e  foarte  posibil,  încetează  de-a  mai  fi  o  pasiune.  Affeăus, 
qui  passio  est,  desinit  esse  passio,  simulatque  eius  claratn  et  di- 
stinctam  formamus  ideam.-  Cunoaşterea  adevărată  a  afectelor  e 
cel  mai  bun  mijloc  de  vindecare  împotriva  lor.  Cu  cât  spiritul 
cunoaşte  mai  profund  necesitatea  tuturor  lucrurilor,  cu  atât  pă¬ 
timeşte  el  mai  puţin  din  partea  afectelor.  Ele  ajung  în  puterea 
noastră,  le  biruim,  oştindu-ne  împotriva  lor,  şi  ne  eliberăm  de 
sub  jugul  lor  apăsător.  Cine  se  cunoaşte  pe  sine  şi  îşi  cunoaşte 
şi  afectele  sale  cu  preciziune,  se  bucură  de  această  cunoaştere, 
tinzând  la  o  perfecţiune  mai  mare  şi  mulţumindu-le  impulsurile 
lor  originale.  Această  bucurie  e  asociată  cu  concepţia  lui  D-zeu, 
deoarece  fiecare  cunoaştere  limpede  invoalvă  în  sine  această  con¬ 
cepţie.  Toate  lucrurile  se  reduc  la  cauza  lor  ultimă,  la  D-zeu. 
Cu  cât  cunoaştem  mai  bine  lucrurile,  cu  atât  ne  putem  imagina 
mai  desluşit  pe  D-zeu.  Bucuria  asociată  de  concepţia  cauzei  sale, 
e  iubirea  şi  prin  urmare  acela  care  se  cunoaşte  mai  bine  pe  sine 
şi  afectele  sale,  acela  iubeşte  pe  D-zeu  şi  iubirea  lui  va  fi  atât 
mai  grandioasă,  cu  cât  cunoştinţa  lui  e  mai  desăvârşită.  Qui  se 
suosque  affeăus  dare  et  distincte  intelligit.  Demn  amat,  et  eo  magis 
quo  se  suosque  affectus  magis  intelligit .3 4  Această  iubire  trebue  să 
ne  umple  şi  să  ne  cuprindă  sufletele,  fiind  împreunată  cu  cuno¬ 
ştinţa  tuturor  afectelor.  Această  iubire  e  afectul  cel  mai  puternic 
şi  lui  nu  i-se  poate  asemăna  nici  unul.  Acest  imperiu  al  iubirii 
nu  cunoaşte  suferinţa,  în  oameni  viază  bucuria  dulce  fără  întri¬ 
stare  şi  ura  e  străină  din  inimile  omeneşti.  Deus  expers  est  pas- 
sionum,  nec  ullo  laetitiae  aut  tristitiae  affectu  affidtur 2.1  D-zeu  e 
liber  de  toate  pasiunile,  pentrucă  toate  ideile,  ca  idri  ale  lui 
D-zeu,  sunt  adevărate  şi  D-zeu,  conform  firii  sale,  nu  mai  poate 
progresa  la  o  deplinătate  mai  mare,  sau  regresa  la  una  mai  mică. 
Prin  urmare  D-zeu  nu  poate  fi  mişcat  (oficiat)  prin  bucurie  sau 
tristeţă  şi  nici  prin  ură  sau  iubire.  Nerno  potest  Deum  odio 
habere .  Cine  iubeşte  pe  D-zeu,  nu  poate  pretinde  o  iubire  re¬ 
ciprocă  din  partea  lui,  deoarece  prin  aceasta  ar  dori  ca  D-zeu 

1  Spinoza,  op.  cit.  V.  Praefatio. 

2  Spinoza,  op.  cit.  V.  Prop,  3. 

s  Spinoza,  op.  cit.  V.  Prop.  15. 

4  Spinoza,  op.  cit.  V.  Prop.  17. 

1  Spinoza,  op.  cit.  V.  Prop.  18  Demonstr. 

să  nu  fie  D-zeu.  Iubirea  lui  D-zeu  constă  numai  în  cunoaşterea 
lui  şi  deoarece  aceasta  ştie,  că  D-zeu  e  liber  de  afecte,  rezultă 
cu  necezitate,  că  nu  putem  pretinde  dela  D-zeu  iubire  reciprocă. 
Qid  Deurn  arnat,  conari  tion  potest,  ut  Deus  ipsum  contra  amet .' 
Această  iubire  e  binele  suprem  pe  care  îl  putem  dori  noi,  ur¬ 
mând  poruncii  raţiunii.  Capabilitatea  spiritului  la  imaginaţie  şi 
la  reamintire  e  legată  de  dâinuinţa  corpurilor.  Metis  nihil  imagi¬ 
nari  potest ,  neque  rernrn  praeteritam  recorduri ,  nisi  durante  cor¬ 
pore.1 * * 4  în  D-zeu  există  cu  necezitate  o  idee,  care  exprimă  sub 
forma  eternităţii  fiinţa  corpurilor  omeneşti.  Prin  urmare  spiritul 
omenesc  nu  se  poate  nimici  deplin,  ci  rămâne  ceva  din  el  în 
etern.  Mens  humana  non  potest  cum  corpore  absolute  destrui,  sed 
eius  aliquid  remanet,  quod  aeternum  est:'  Iubirea  intelectuală  a  lui 
D-zeu  e  eternă.  Spinoza  nu  admite  o  nemurire  individuală.  Ideea 
care  exprimă  fiinţa  (essentia)  corpului  sub  forma  eternităţii  e 
numai  un  modus  hotărît  al  cugetării,  care  aparţine  cu  necezitate 
la  fiinţa  spiritului  (ad  mentis  essentia).  Această  eternitate,  nu  poate 
fi  hotărîtă  prin  măsura  duratei  în  timp,  prin  urmare  noi  nu  ne 
putem  da  seama  de  o  existenţă  anterioară  a  noastră,  de  o  exi¬ 
stenţă  care  a  premers  celei  actuale  —  corporale.  Nec  tamen  fieri 
potest,  ut  recordemur  nos  ante  corpus  existisse,  quando  quidem  nec 
in  corpore  ulla  eius  vestigia  dări,  nec  aeternitas  tempore  definiri, 
nec  ullam  ad  tempus  relationem  habere  potest.1 

Căutând  izvoarele  acestui  panteism  mistic,  ajungem  până  la 
grandioasa  filozofie  a  lui  Platou.  Toate  acele  concepţii  despre 
o  înălţare  a  sufletului  la  D-zeu,  cugetându-ni-Ie  ca  extaz  sau  ca 
o  contemplare  interioară  şi  sfântă,  ne  amintesc  de  învăţătura  lui 
Platon  despre  Eros.  Dar  şi  în  învăţătura  aceasta  era  clar  exprimat, 
că  sufletul  numai  din  cauza  aceea  se  poate  ridica  la  D-zeire, 
pentrucă  însuş  face  parte  din  fiinţa  lui  D-zeu  şi  ca  demonstrare 
a  acestei  participaţiuni  a  sufletului  servesc  iubirea  şi  dorinţa  după 
cunoaştere.  Această  iubire,  la  Spinoza  nu-i  o  aprindere,  o  în- 
văpăiare  extatică  a  sentimentului,  ci  cu  câtă  căldură  o  poartă  el 
în  sine,  cât  de  mult  îi  umple  lui  vieaţa  internă,  cât  este  el  de 
luminat  despre  fiinţa  ei,  totuş  acest  impuls  religios  se  poate  mul¬ 
ţumi  singur  numai  prin  o  cunoaştere  adevărată.  Iubirea  lui  faţă 
de  D-zeu  e  contemplativă;  ea  îl  îndeamnă  să  abzicâ  de  toate 
bunurile  lumeşti  pentru  adevărata  cunoaştere  a  lui  D-zeu.J 

Cea  mai  sublimă  nizuinţă  a  spiritului  şi  cea  mai  superioară 
virtute,  este  de  a  cunoaşte  lucrurile  prin  cel  mai  înalt  grad  al 

1  Spinoza,  op.  cit.  V.  Prop.  19. 

3  Spinoza,  op.  cit.  V.  Prop.  21. 

8  Spinoza,  op.  cit.  V.  Prop.  23. 

4  Spinoza,  op.  cit.  V.  Prop.  23  Schol. 

*  Windelband,  Geschichte  d.  u.  Pk.  voi.  I.  p.  199. 

cunoaşterii  (pe  Care-I  numeşte  Spinoza  în  partea  a  doua  a  Ethicei, 
tertium  cognitionis  genuni),  care  ne  duce  dela  adecvata  reprezen¬ 
taţie  a  concepţiilor  despre  D-zeu,  la  adevărata  şi  adecvata  cu¬ 
noaştere  a  lucrurilor.  Summus  mentis  conatus  summaque  virtus 
est  res  ititelligere,  teriio  cogniiionis  genere.'  Cu  cât  spiritul  e  mai 
distins  în  privinţa  aceasta,  adecă  de  a  cunoaşte  în  felul  acesta, 
cu  atât  doreşte  el  mai  mult  o  asemenea  cunoaştere,  izvorând  din 
ea  suprema  lui  mulţumire.  Ex  hoc  tertio  cognitionis  genere,  summa 
quae  dări  potest,  mentis  aequiescentia  oritur:1 * *  întrucât  spiritul  se 
poate  imagina  pe  sine  şi  corpul  său  sub  forma  eternităţii,  întru 
atât  are  cu  necezitate  cunoştinţa  lui  D-zeu  şi  ştie  că  este  în 
D-zeu  şi  conceput  prin  D-zeu :  scitque  se  in  Deo  esse  et  per  Deum 
concipid  Acest  fel  al  cunoaşterii  îşi  are  de  cauză  spiritul,  fiind 
el  etern  şi  iubirea  intelectuală  (amor  dei  intellectiialis)  care  pur¬ 
cede  din  ea,  e  eternă.4  Dimpotrivă  oricare  altă  iubire,  cu  toate 
afectele  ei,  cari  nu  sunt  altceva  decât  pasiuni,  nu-i  eternă.  D-zeu 
se  iubeşte  pe  sine  cu  o  nemărginită  iubire  intelectuală,  pentrucă 
firea  D-zeiască  se  bucură  de  o  nemărginită  perfecţiune,  asociată 
de  concepţia  cauzei  sale  (causa  sui).  Iubirea  intelectuală  a  spi¬ 
ritului  faţă  de  D-zeu,  e  însaş  iubirea  lui  D-zeu,  prin  care  se  iu¬ 
beşte  el  pe  sine,  nu  întru  atâta  întrucât  el  e  nemărginit,  ci  în¬ 
trucât  se  poate  el  imagina  şi  explica  prin  fiinţa  minţii  omeneşti,, 
considerată  în  forma  eternităţii;  prin  urmare  iubirea  intelectuală 
a  sufletului  cătră  D-zeu,  e  o  parte  a  iubirii  nemărginite,  cu  care 
se  iubeşte  D-zeu  pe  sine.  Mentis  amor  intelleăualis  erga  Deum 
est  ipse  amor,  quo  Dens  se  ipsum  amat  eic.'' 

De  aci  urmează,  că  D-zeu  întrucât  se  iubeşte  pe  sine,  iu¬ 
beşte  şi  pe  oameni  şi  urmarea  e,  că  iubirea  lui  D-zeu  faţă  de  oa¬ 
meni  şi  intelectuala  iubire  a  spiritului  faţă  de  D-zeu,  e  una  şi 
aceiaş.  Din  acestea  putem  cunoaşte  cu  claritate  în  ce  constă 
mântuirea,  binele  şi  fericirea  noastră  şi  anume  în  eterna  iubire 
faţă  de  D-zeu  sau  în  iubirea  lui  D-zeu  faţă  de  oameni.  Cu  cât 
se  adumbreşte  şi  se  umple  mai  mult  spiritul  de  iubire,  cu  atât 
e  mai  nemuritor.  Partea  eternă  a  spiritului  nostru  e  intelectul, 
prin  care  singur  suntem  activi,  iar  partea  vremelnică  e  imaginaţia, 
prin  care  suntem  supuşi  afectelor.  Prin  urmare  partea  eternă  a 
spiritului  e  mai  bună  şi  chiar  dacă  n’am  şti  că  spiritul  nostru 
este  etern,  totuş  am  trebui  să  ţinem  de  binele  suprem,  mulţu¬ 
mirea  şi  generozitatea  (religia)  şi  în  general  toate  cari  se  referesc 
la  tăria  sufletului  şi  la  nobleţă.  Beatitudo  non  est  virtutis  prae- 

1  Spinoza,  op.  cit.  V.  Prop.  25. 

1  Spinoza,  op.  cit.  V.  Prop.  27. 

a  Spinoza,  op.  cit.  V.  Prop.  30. 

4  Spinoza,  op.  cit.  V.  Prop.  29  şi  33. 

1  Spinoza,  op.  cit.  V.  Prop.  36. 


—  213  — 


tnium,  sed  ipsa  virtus;  nec  eandern  gaudemus ,  quia  libidines  coer- 
cemus,  sed  contra  quia  eadem  gaudemus,  ideo  libidines  coercere 
possumus.' 

Ca  încheiere  a  Etilicei  şi  în  special  a  părţii  a  cincia,  zice 
Spinoza:  *cu  acestea  am  terminat  ce-am  vrut  să  prezint  referitor 
la  puterea  sufletului  asupra  afectelor  şi  despre  libertatea  sufletului. 
Deşi  drumul  care  l-am  arătat,  pare  foarte  greu,  totuş  poate  fi 
aflat.  Şi  de  aceea  pare  aşa  de  greu,  pentrucă  se  află  aşa  de 
arareori;  şi  cum  ar  fi  posibil,  având  la  îndemână  scăparea,  fără 
de  a  o  căuta  cu  atâta  trudă,  să  fie  aproape  de  toţi  neluată  în 
seamă  şi  neglijată?  Sed  omilia  praeclara,  tam  difficilia ,  quam 
rara  sunt».1 ■ 

P.  S.  în  capitolul  acesta  am  desvoltat  pe  scurt  felul  de  gân¬ 
dire  şi  sistemul  filozofic  alui  Spinoza,  pe  care-1  pot  recapitula 
acum  în  chipul  următor:  Spinoza  e  raţionalist,  deoarece  ţine  de 
posibilă  o  cunoaştere  clară  şi  precisă  a  lucrurilor  şi  pretinde  prin 
urmare  ca  filozof,  ca  tatăl  unui  nou  sistem  filozofic,  o  unire 
strânsă  a  tuturor  lucrurilor;  e  monist,  deoarece  recunoaşte  numai 
o  singură  substanţă  şi  anume  pe  D-zeu  şi  neagă  substanţialitatea 
singuraticelor  lucruri;  e  panteist,  desridicând  hotarele  între  D-zeu 
şi  lume,  pentrucă  răpindu-li-se  singuraticilor  lucruri  neatârnarea, 
ele  se  schimbă  în  simple  manifestări  şi  fenomene  ale  lui  D-zeu 
în  extern,  fiind  el  însuş  imaginat  ca  eterna  ordine  şi  cauza  ul¬ 
timă  a  universului.  Lucrurile  sunt  modi  ale  lui  D-zeu,  dar  nu 
creaturi  ale  lui  şi  prin  urmare  manifestări  necesare  ale  fiinţii  lui 
in  extern.  Ordinea  eternă  a  lucrurilor  urmează  cu  necezitate  din 
fiinţa  lui  D-zeu.  Astfel  se  identifică  D-zeu  cu  natura  într’o  unire 
ideală.  Nefiind  D-zeu  creatorul,  nici  nu  poate  lucra  după  sco¬ 
puri.  El  e  cauza  ultimă  la  toate,  fără  ca  să  le  aducă  el  la  vieaţă 
prin  o  activitate  făptuitoare  şi  prin  voinţa  lui  proprie.  Nici  un 
filozof  anterior  şi  posterior  lui  Spinoza  nu  neagă  cu  atâta  încă- 
păţinare  valoarea  scopurilor;  principiul  cauzal  e  înlocuit  prin  sin¬ 
gura  cauzalitate.  Făcând  prin  urmare  o  comparaţie  între  ante- 
mergătorul  Descartes,  între  Spinoza  şi  urmaşul  său  Leibnitz,  putem 
cunoaşte  cu  uşurinţă  felul  de  gândire  şi  locul  ce-1  ocupă  fiecare 
în  istoria  filozofiei.  Principiul  individualităţii  afirmă  împotriva 
lui  Spinoza,  că  nu  există  numai  o  singură  substanţă,  ci  mai  multe, 
nenumărat  de  multe;  principiul  individualităţii  afirmă  împotriva 
lui  Descartes,  că  aceste  nenumărat  de  multe  substanţe  nu  sunt 
opuse  una  alteia,  desbinate  dualistic  în  corpuri  şi  suflete,  ci  sunt 
deopotrivă  puteri  reprezentative,  cari  toate  în  felul  său,  reprezintă 
acelaş  univers  şi  întrupează  o  aceiaş  regularitate  în  lume.  Astfel 

1  Spinoza,  op.  cit.  V.  Prop.  42. 

Spinoza,  op.  cit.  V.  Prop.  42  Schol. 

din  principiul  acesta  îşi  prinde  începutul  o  nouă  filozofie,  pe  care 
o  întemeiază  Leibnitz  în  opoziţie  conştie  şi  vădită  cu  Descartes 
şi  Spinoza. 

Dualismul  substanţelor,  suflete  şi  corpuri  —  Descartes;  Spi¬ 
noza  neagă  dualismul  substanţelor,  dar  afirmă  dualismul  atribu¬ 
telor  unei  substanţe  .  de  aceea  se  poate  socoti  încă  şi  el  la 

şcoala  lui  Descartes.  Leibnitz  îşi  ia  asemenea  de  temelie  sub¬ 
stanţa,  ca  concepţie  fundamentală  a  filozofiei  sale,  de  aceea  se 
poate  socoti  şi  el  la  direcţia  naturalistă-dogmatică.  Dimpotrivă 
el  neagă  dualismul  substanţei  —  Descartes  —  şi  unitatea  sub¬ 
stanţei  —  Spinoza;  —  iar  faţă  de  amândoi  neagă  dualismul  atri¬ 
butelor.  De  aceea  se  deosebeşte  de  şcoala  lui  Descartes  şi  se 
poate  considera  învăţătura  sa,  care  cuprinde  în  sine  principiul  in¬ 
dividualităţii,  ca  trecerea  dela  filozofia  dogmatică  la  filozofia  cri¬ 
tică,  dupăcum  sistemul  lui  Spinoza  e  expresiunea  cea  mai  curată 
şi  mai  deplină  a  filozofiei  dogmatice.  I.  Broşu. 

(Va  urma). 


ROMÂNII  ŞI  RUTENII  ÎN  BISERICA  GR.  OR.  DIN 
BUCOVINA. 

V. 

Cu  separarea  Bucovinei  de  Oalîţia  slăbeşte  şi  via  propa¬ 
gandă  catolică.  Dar  pe  când  înainte  de  1849  se  purtă  o  luptă 
mai  mult  confesională,  şi  Românii  se  plângeau  la  guvern  mai 
ales  contra  convertirilor  de  tot  felul  din  partea  Latinilor  şi  Uni¬ 
ţilor  din  Galiţia,  se  iviră  acum  zorile  unui  contrast  naţional  între 
Români  şi  Ruteni  în  sânul  bisericei  gr.  or.  Guvernul  austriac  nu 
se  împotrivise  rutenizării  Bucovinei,  —  va  fi  fost  şi  rara  populaţiune 
din  1774  motiv  de  colonizare,  —  dar  mai  vârtos  gândul  că  pose¬ 
siunea  unui  cap  de  ţară  smuls  din  trupul  Moldovei  va  fi  totdeauna 
primejduită,  până  va  fi  locuită  numai  de  Români,  —  nevinde- 
cându-se  rane  aşa  de  adânci  cum  a  fost  <anexarea»  Bucovinei 
cu  una  cu  două,  —  a  îndemnat  pe  Austriaci  de  a  aduce  tot  felul 
de  colonii  din  părţile  întinsului  lor  Imperiu.  Ba  guvernul  austriac 
credea  să-şi  creeze  prin  imigrarea  Rutenilor  galiţieni  -  deci  prin 
rutenizarea  Bucovinei  —  un  fel  de  contrabalansa  contra  polonis- 
mului, 1  care  tare  fiind  în  Galiţia,  putea  să  prindă  rădăcini  şi  în 
Bucovina,  devenind  astfel  un  factor  primejdios  germanismului  din 
Austria.  Polonii  erau  catolici;  Germanii  deasemenea.  Stăpânirea 
1  N.  Iorga,  Gesch.  des  rumân.  Volkes,  II.  pag.  390. 

Măriei  Therezia  şi  a  lui  losif  I!  nu  putea  opri  deci  direct  lăţirea 
Polonilor,  fără  ca  să  strice  catolicismului.  Şi  aşa  se  mulţămea  cu 
o  atitudine  mai  mult  pasivă,  îngăduitoare  pentru  sporirea  Rute¬ 
nilor  în  Bucovina,  cari  scăpaţi  odată  de  supremaţia  Polonilor  din 
Oaliţia,  sigur  nu  se  împrietineau  peste  noapte  cu  asupritorii  lor 
de  eri.  Urmările  fireşti  au  fost,  că  la  început  şcoalele  din  Bu¬ 
covina  erau  catalizate  după  putinţă,  şi  pe  lângă  limba  germană 
se  lăţea  şi  limba  polonă,  şi  învăţătorii  de  naţionalitate  polonă  — 
după  cum  am  văzut  —  erau  preferiţi  tuturora. 

Şcoala  se  desnaţionaliza  şi  catoliciza  mai  mult,  biserica,  prea 
puternică  de  a  încăpea  pe  mâna  Catolicilor,  suferea  de  aci  încolo 
în  privinţa  naţională. 

Propaganda  catolică  şi  antiromânească  în  şcoală  slăbi  cu 
vremea,  şi  după  1849  i-se  împuţina  terenul  de  activitate.  Invers 
e  lucrul  cu  biserica.  Catolicismul  n’a  putut  slăbi  biserica  română 
din  Bucovina  nici  când  în  mod  simţitor,  din  contră  am  văzut 
că  şi  Uniţii  din  Oaliţia  trec  mai  bine  la  ortodoxie,  spre  a  avea 
parte  de  fondul  religionar  gr.-or.  In  privinţa  confesională  biserica 
nu  sufere  dezastre,  în  privinţa  naţională  începe  a  pierde,  dintâi 
puţin,  fiind  Rutenii  ortodocşi  în  număr  mic  faţă  de  Români,  apoi 
tot  mai  mult,  deşteptându-se  în  Ruteni  simţul  de  naţionalitate 
aţâţat  de  elemente  cari  n’aveau  a  face  nimic  cu  biserica  gr.  or., 
şi  dorul  după  o  vieaţă  naţională  independentă  şi  în  ale  credinţei 
încolţeşte  în  inimile  lor. 

Periodul  suferinţei  pentru  şcoală  e  timpul  cât  a  fost  Buco¬ 
vina  legată  de  Galiţia  (1786 — 1849);  biserica  începe  a  suferi  dela 
1849  încoace.  Şcoala  a  fost  atinsă  imediat  de  urmările  împreu¬ 
nării  Bucovinei  cu  Galiţia;  biserica  avea  să  culeagă  mai  târziu 
fructele  acestei  întocmiri.  Până  la  1849  se  plânge  biserica  gr.  or. 
în  gravaminile  ei  cătră  guvern  de  neajunsurile  confesionale,  se 
plânge  contra  propagandei  necruţătoare  a  Catolicilor;  dela  1849 
încoace  pornesc,  la  început  rar  şi  timid,  nemulţămirile  în  che¬ 
stiuni  interne  bisericeşti  şi  naţionale.  Din  când  în  când  se  plâng 
Românii,  că  Rutenii  ortodocşi  sunt  aţâţaţi  de  uniţii  galiţieni  contra 
Românilor,  turburând  astfel  liniştea  şi  buna  înţelegere  în  sânul 
bisericei. 1  In  zilele  noastre  însă  au  început  Rutenii  a  se  tângui 

1  Mitropolitul  Silvestru  Morari u  a  scris  două  apologii  a  bis.  ort.  (Apologie  der 
Griechisch-orientalischen  Kirche  der  Bukovina»)  în  1885  şi  1889.  Ambele  au  apărut  în 
Cernăuţi. 

de  «prigonirîs  din  partea  Românilor,  prigoniri  cari,  bineînţeles 
ar  fi  existat  de  mult,  numai  nu  le-ar  fi  denunţat  încă  nimeni! 
Aşa  numiţii  «  Ruteni  tineri  »,  răpiţi  de  un  vis  care,  poate,  nici¬ 
odată  nu  se  va  apropia  măcar  de  realizare,  visul  întrupării  unei 
«Ucraine  mari>  şi  a  unirii  tuturor  Rutenilor,  cer  înfiinţarea  unei 
dieceze  separate  rutene,  fireşte  în  virtutea  numărului  lor  după 
statistici,  păzându-se  de  a-şi  revendica  drepturi  istorice  pe  cari 
nu  le-au  avut  niciodată. 

Dealtfel,  urmările  împreunării  Bucovinei  cu  Oaliţia  sunt  zu¬ 
grăvite  în  colori  foarte  vii  într’un  memoriu  din  1849,  întitulat 
«Promemoria  zur  Bukoviner  Landespetition  vom  iahre  1848  in 
Betreff  der  provinciellen  Stellung  der  Bukovina  şi  iscălit  de  băr¬ 
baţi  influenţi  ai  Bucovinei  (nu  numai  Români).  Această  scriere 
a  fost  prezentată  în  Februarie  1849  parlamentului  din  Kremsier, 
cerându-se  prin  aceasta  autonomia  Bucovinei.1  Aici  în  Prorne 
moria» ,  nu  se  vorbeşte  de  loc  în  termini  elogioşi  despre  împre¬ 
unarea  Bucovinei  cu  Galiţia;  se  afirmă  fără  încunjur,  că  mai  ales 
elementului  raiean  din  Galiţia  e  a  se  mulţămi  destrăbălarea  poli¬ 
tică,  nedreptăţirea  biserica-  (ortodoxe)  şi  starea  înapoiată  naţională .* 
«  Misionari  de  origine  ruteană  şi  de  confesiune  greco-neunită  tri¬ 
mişi  din  Galiţia  au  adus  multe  rele  pe  capul  Bucovinenilor.  Pro¬ 
zelitism  care-şi  bate  joc  de  toate  legile  («allen  Gesetzen  zum 
Hohne  am  liellen  Tage  betriebene  Proselytenmacherei »),  aţâţarea 
poporenilor  contra  preoţilor,  o  scădere  a  stolei  spre  a  câştiga 
credincioşi  (  Minnendo-Licitation  der  geistliclien  Stollagebuhren 
zur  Anlockung  von  Pfarrkindern  ),  amestecarea  în  drepturile  pa¬ 
rohiilor  neunite,  discreditare  şi  denunţare  a  persoanelor  însemnate 
de  confesiune  ortodoxă  —  acestea  au  fost  faptele  şi  rezultatele 
acţiunei  misionare  ««celei  mai  intolerante  şi  înguste  la  inimă  a 
numiţilor  misionari  ruteni ... 3  Tot  urmări  binecuvântate  ale  unirii  Bu¬ 
covinei  cu  Galiţia! 

1  Petiţia  e  subscrisă  de  episcopul  Bucovinei  Eugenie  Hacman,  profesorii  de  te¬ 
ologie  Nicolae  Hacman,  Constantin  Popovici,  loan  Calinciuc,  de  deputaţii  în  camera 
imperială  Anton  Kral  şi  Mihail  Bodnar,  şi  de  proprietarii  lordache  dc  Vasilco,  Alexandru 
de  Goian,  Mihail  de  Zotta,  lacob  de  Mikuli,  Cristos  de  Petro  viei  şi  Eudoxiu  de  H  ur¬ 
mii  zachi. 

2  -<Ihm  (sc.  dem  ruthenischen  Element),  wenn  auch  nicht  ausschliesslich,  schuldet 
dieses  Land  einen  nicht  unbedeutenden  Theil  seiner  politischen  Verwahrlosung,  seîner 
religiosen  Hintausetzung,  seines  nationalen  Zuruckbleibens.:.  Promemoria  pg.  9. 

8  Promemoria  pag.  10. 

In  aceeaş  petiţiune  ni  se  spune  lămurit  de  imigrarea  multor 
Ruteni  din  Qaliţia  în  Bucovina,  amintindu-se  şi  de  o  ru^nizare 
a  Românilor  din  părţile  unde  s’au  aşezat  Rutenii.  <>Aşa  se  aşeză 
şi  în  Bucovina,  în  şesul  Prutului  şi  în  regiunile  muntoase  limi¬ 
trofe  cu  Oaliţia,  elementul  rutean,  însă  pe  departe  nu  exclusiv, 
ci  numai  în  preponderanţă  («jedoch  bei  weitem  nicht  ausschlies- 
slich,  sondern  nur  mit  vorvviegen der  Stârke-),  aşa  că  Românii 
cari  locuesc  prin  acele  părţi,  vorbesc  pe  lângă  limba  lor  maternă 
şi  pe  cea  ruteană,  mulţi  fără  a  mai  şti  cea  maternă ■».'  Se  indică 
aici  numărul  de  100,000,  dintre  cari  vre  o  20,000  ar  fi  imigrat 
ipe  timpul  persecuţiunilor  religioase  polone  şi  aceştia  ar  fi  Ruteni 
pe  când  ceilalţi  80,000  ar  fi  «ruthenisch-redende  Romanen*.* 

VI. 

Şi  aici  avem  un  moment  nou;  nu  tot  ce  e  socotit  astăzi 
Rutean  a  fost  dela  început  Rutean,  fie  că  era  aici  deja  la  1774, 
fie  că  a  venit  din  Galiţia.  Sunt  şi  mulţi  Români  rutenizaţi,  căci 
altfel  nu  ne-am  putea  explica  extraordinara  creştere  a  elementului 
rutean. 

Câteva  statistici,  făcute  toate  de  străini  fără  umbră  de  păr¬ 
tinire  pentru  Români,  ne  învederează  înmulţirea  Rutenilor  în  dauna 
Românilor  cari  realizează  un  procent  cu  mult  mai  mic  de  creştere. 
Pe  când  la  anexare  (1774  —  1 777)  din  populaţiunea  de  vre-o  75,000, 
după  cea  mai  favorabilă  socoteală  pentru  Ruteni,  erau  cel  mult 
12,000  Ruteni,3 4  după  câteva  decenii  se  schimbă  proporţia  nume¬ 
rică.  Rutenii  se  sporesc  foarte  repede  în  raport  cu  Românii  şi 
celelalte  popoare  din  Bucovina. 

La  1851,  după  Freiherr  von  Czornig1 *  —  un  autor  cu  pre¬ 
dilecţie  citat  de  Ruteni  —  sunt  din  o  populaţie  de  vre-o  380,000 
aproximativ >  : 

Ruteni  142,682 
Români  184,718 
Alţii  50,886 

1  Promemoria  pag.  11. 

Promemoria  pag.  12. 

8  Splenv  Bcschreibungen  pag.  166  Schtussbemerkung  des  Herausgebers.  Alţii  nu 
admit  atâţia  şi  nu  în  ultima  linie  din  motivul  evident,  că  Splenv  nu  aminteşte  nimic  de 
Nemţi  şi  Ruteni.  Autorul  scrierii  Rutenizarea  Bucovinei:-  crecie.  că  Ruteni  au  fost  la 
1777’i-cel  mult  la  vre-o  2,000,  împărţiţi  şi  răsleţiţi  ca  hargaţi  şt  servitori  de  rând  pe  la 
diferitele  moşii  boereşti  şi  mănăstireşti»,  cf.  Rutenizarea  Bucovinei»  pag.  41. 

4  ^Ethnographie  der  oesterreichischen  Monarhie».  Wien  1857.  I.  pag.  74  —80. 

Pecând  la  1777  erau  Românii,  după  părerea  cea  mai  puţin 
favorabilă  lor,  căci  date  sigure  nu  sunt  acestea,  cel  puţin  de 
vre-o  5  ori  aţâţi  cât  Rutenii,  după  mai  bine  de  o  jumătate  de 
veac  de  administraţie  şi  ocrotire  austriacă,  Românii  abea  formează 
o  jumătate  din  întregul  populaţiei,  iar  Rutenii  sunt  mai  mult  de  '/a.1 

Şi  mai  învederată  e  creşterea  neobicinuită  a  Rutenilor  după 
statisticile  din  anii  următori. 

Adolf  Ficker  spune,  că  după  conscripţia  din  31  Decemvrie 
1869  <mit  annăhernder  Genauigkeit»  erau: 

Români  207,000 
Ruteni  186,000 
Nemţi  47,000 
Jidani  47,700 
Poloni  5,000 

Cifrele  însă  nu  consună  la  toţi;  dl  Bogdan-Duică  afirmă, 
că  la  1869  erau  208,475  Români  şi  178,734  Ruteni,*  iar  după 
Mikulicz  la  finea  deceniului  al  74ea  din  secolul  al  XIX  erau  între 
alte  popoare : 

Români  209,116 
Ruteni  191,195 
Germani  47,065  etc. 

Mikulicz  dă  şi  cifrele  celor  ce  trăesc  în  Bucovina,  dar  sunt 
străini,  computând  pentru  Rutenii  nebucovineni,  dar  austriaci,  deci 
galiţieni,  cifra  însemnată  de  14,261!* 

După  o  statistică  a  lui  Schmidt-Schimmer  ‘  ar  fi : 

Români  201,000 
Ruteni  204,000 

Ar  fi  deci  Români  chiar  la  finea  anilor  70  in  minoritate  faţă 
cu  Rutenii,  ceeace  nu  mai  e  de  crezut. 

In  anul  1875  să  fi  fost  după  Mikulicz: 

Români  221,726 

Ruteni  202,700  din  populaţia  întreagă  de 

543,426  suflete. 

'  Dl  Kaindl  zice,  că  Czornig  n’a  ntimârai  Rutenii  din  armată  —  cari  ar  fi  în 
număr  de  65,900,  —  dar  desigur  aceştia  vor  fi  fost  în  majoritatea  lor  covârşitoare  din 
Galiţia;  prin  urmare  n’au  nici  o  importanţă  aici.  —  Pentru  datele  următoare  vezi  mai 
ales  Kaindl,  Die  Kuthenen  in  der  Bukovin’a.  Czernovitz  1889.  pag.  34  sg. 

3  Bogdan-Duică,  Bucovina,  pag.  83. 

8  '  Rutenizarea  Bucovinei  pag.  42.  —  Nici  Bidermann  nu  consună  întru  toate  cu 
privire  la  cifre,  dar  deosebirile  nu  sunt  ezenţiale. 

4  Statistik  des  oesterreichisch  ungarischen  Kaiserstaafes*  ed.  4,  1872  şi  ed.  a  5-a 
1878  (cifrele  rămân  aceleaşi);  vezi  şi  Kaindl,  Die  Ruthenen  pag.  36. 

Am  înşirat  anume  aceste  cifre  spre  a  ne  face  o  idee 
în  ce  raport  a  crescut  populaţia,  mai  ales  Românii  şi  Rutenii, 
în  Bucovina.  Cifrele  date  până  acum  nu  se  acopăr  totdeauna, 
un  autor  le  pune  mai  sus  altul  mai  jos  —  să  ne  mai  mirăm  că 
n’avem  o  statistică  acurată  la  finea  secolului  al  XVIlI-lea!  Deo¬ 
sebirile  în  cifrele  date  de  unii  şi  alţii  dintre  ceice  s’au  ocupat  cu  sta¬ 
tistica  Bucovinei  sunt,  în  fine,  neînsemnate  şi  ne  dau  o  icoană 
destul  de  clară  despre  mersul  populaţiei.  Sporul  Românilor  e  în¬ 
grijitor  de  mic  faţă  de  cel  al  Rutenilor,  cari  s’au  înmulţit  într’un 
mod  neaşteptat  şi  nebănuit.  Şi  mai  mult  se  schimbă  proporţia 
numerică,  dacă  considerăm  statisticile  din  anii  1880  şi  1890,  ace¬ 
stea  oficioase»: 

La  1880  erau: 

Români  190,005 
Ruteni  239,690 

iar  la  anul  1890: 

Români  208,301 
Ruteni  268,367 

Ce  schimbare!  Românii  rămân  în  urma  Rutenilor;  la  1880 
sunt  mai  puţini  chiar  decât  la  1869,  şi  numărul  sufletelor  la 
1890  încă  nu-i  mai  mare  decât  cel  din  1869,  ba  considerând 
datele  lui  Mikulicz  ar  fi  chiar  mai  mic!  O  constatare  mai  în  de- 
favorul  Românilor  din  Bucovina  nici  că  se  putea  face.  Cu 
anul  1880  începe  deci  a  fi  populaţia  română  întrecută  de  cea 
ruteană  —  aşa  ne-o  spun  statisticile... 

Şi  în  conformitate  cu  mersul  populaţiei  la  1880  şi  1890,  ne 
trezim  că  la  1900  Românii  sunt  cu  vre-o  70,000  aproape  mai 
puţini  decât  Rutenii! 

La  1900  s’a  constatat  «oficios»  că  sunt: 

Români  229,018 
Ruteni  297,798 

din  întregul  populaţiei  de  peste  700,000. 

E  aproape  neexplicabil,  cum  s’au  putut  înmulţi  Rutenii  aşa 
in  raport  cu  Românii.  N’a  fost  nici  o  epidemie  între  Români,  care 
să  fi  sporit  în  mod  neaşteptat  mortalitatea,  şi  totuş  dispar  formal 
prin  unele  locuri!  Pe  de  altă  parte  sporul  Rutenilor  e  uimitor. 
Şi  nu  ni-1  putem  explica  decât  presupunând  că  unele  părţi 
locuite  de  Români  au  fost  rutenizate.  Rutenii,  în  ce  priveşte  cui- 

tura  şi  capacitatea,  inferiori  Românilor,  cu  greu  mai  puteau  în¬ 
văţa  pe  lângă  limba  maternă  încă  o  limbă,  pe  cea  românească; 
iar  căsătoriile  mixte  între  Ruteni  şi  Români  favorizau  numai  lă¬ 
ţirea  graiului  celor  dintâi.1 

Numai  aşa  ne  putem  explica,  cum  de  comune  întregi,  in- 
deosebi  dincolo  de  Prut,  au  pierdut  orice  colorit  român,  ruteni- 
zându-se  de  ispravă.  Să  nu  uităm,  că  deja  memoriul  deputaţilor 
din  1849  vorbea  despre  cele  80,000,  cari  ar  fi  « rutlienisch-re- 
dende  Romanen».2 

Şi  azi  mai  există  în  satele  dincolo  de  Prut  mazili  şi  răzeşi 
cari  n’au  pierdut  conştiinţa  că  sunt  Români,  fără  să  mai  poată 
vorbi  însă  româneşte.  La  1886  se  spunea  încă  într’un  raport  al 
energicului  Mitropolit  Silvestru,  că  din  cele  12  protopopiate,  in 
4  (Nistru,  Coţman,  Ceremuş  şi  Putila)  ar  fi  limba  întrebuinţată 
în  familii  şi  limba  de  conversaţiune  (-Familien-  und  Umgangs- 
sprache  )  cea  ruteană.3  --  In  1892  scria  -Gazeta  Bucovinei» 
că  ici-colo  se  mai  află...  între  sătenii  mai  depărtaţi  de  malul 
Prutului  şi  mai  aproape  de  fluviul  Nistru,  oameni  bătrâni,  ce  mai 
vorbesc  şi  româneşte,  aducându-şi  cu  jale  aminte  de  perderea 
limbei  străbune  cotropită  de  valurile  slave.'  Azi  cu  greu  se  va 
mai  găsi  vre-un  bătrân  de  aceia...  Se  găsesc  în  schimb  comune 
întregi  rutenizate  de  tot  sau  în  cea  mai  mare  parte.  Toporăuţi, 
Rarancea,  Cernăuca,  Mihalcea,  Davideni,  Cuciurmare  ş.  a.  sunt 
pierdute  pentru  Români.3  -  Iar  preoţii  români  trimişi  în  comune 
rutetie  -  din  lipsă  de  preoţi  ruteni  —  ilustrează  şi  ei  procesul 
de  pierdere  al  Românilor.  Mulţi  din  aceşti  preoţi  sunt  în  cele 
naţionale  aşa  de  indiferenţi,  încât  sunt  numai  după  nume  Ro¬ 
mâni,  ba  pe  unii  i-ai  putea  socoti  tot  aşa  de  bine  şi  la  Ruteni, 
pe  când  alţii  uneori  ştiu  chiar  mai  bine  ruteneşte.'  Tot  semne 
îngrijorătoare  pentru  Români. 

1  Neam  greoin,  oaspeţii  cei  noi  nu  puteau  să  înveţe  lesne  încă  o  limbă;  n’o 
puteau  vorbi  de  tot  bine  nici  odată,  femeile  mai  puţin  decât  bărbaţii.  Copiii  vorbian 
deci  de  cele  mai  multe  ori  ruseşte  .  N.  lorga,  Neamul  Rom.  din  Buc.  pag.  225.  Cf. 

Rutenizarea  Bucovinei  pag.  43  sg. 

2  Promemoria  pag.  12. 

s  Apologie  der  gr.  or.  Kirche  1889  (Apoi  a  Il-a)  pag.  47. 

‘  -Gazeta  Bucovinei3-  a.  II.  1892  nr.  89. 

1  Apologie  d.  gr.  or.  Kirche  1889  pag.  31.  —  Rutenizarea  Bucovinei»  pag.  94 
sg.  Die  gr.  or.  Kircncnfrage  in  der  Bukovina  tind  die  Jung-ruthenen  ,  Czernowitz 
1906.  pag.  17.  Despre  rutenizare  dă  desluşiri  pe  larg  mai  ales  cartea  Rutenizarea  Bu¬ 
covinei-,  în  care  spune  autorul  cauzele  desnaţionalizării  Românilor  cu  o  francheţi  care-i 
face  cinste  şi  care  nu  se  prea  află  la  Românii  prea  rezervaţi  din  Bucovina. 

8  Gr.  or.  Kirchenfrage  etc.  pag.  25. 

Apoi,  unde  mai  pui  că  statisticile  oficioase  —  mai  «fac»  şi 
ele  Ruteni!  Toţi  cari  vorbesc  numai  ruteneşte,  sunt  trecuţi  drept 
Ruteni.  Fie  el  Român  neaoş  cu  nume  vechiu  istoric  românesc,  dacă 
ştie  şi  ruteneşte  e  considerat  în  cele  mai  multe  cazuri  de  Ru- 
tean.1 *  Limba  de  conversaţiune  serveşte  drept  singurul  criteriu 
pentru  stabilirea  naţionalităţii.-  Un  caz  caracteristic  şi  plin  de  în¬ 
văţături  ne  comunică  dl  N.  lorga  3 4 * *  din  experienţă  proprie.  Vor¬ 
bind  cu  un  ţăran  din  Bucovina,  acesta-i  spune :  ••  Uite,  domnule, 
fratele  meu,  frate  adevărat  de  un  tată  şi  de  o  mamă,  el  a  ră¬ 
spuns  ruseşte  şi  eu  moldoveneşte.  Aşa  s’a  întâmplat.  Şi  pe  mine 
m’a  trecut  Moldovean,  şi  pe  dânsul  Rus».  De  aici  rezultatul  sta¬ 
tisticilor  din  1880,  1890  şi  1900!  Dealtfel  şi  dl  Kaindl,  pe  care 
desigur  nu-1  poate  învinui  că  ar  părtini  Românii,  concede  că  sta¬ 
tistica  din  1880  —  el  scrie  la  1889  —  e  făcută  pe  temeiul  limbei 
de  conversaţiune,  substituindu-se  « momentului  etnologic  mo¬ 
mentul  curat  etnografic  >.*  R.  Cândea. 

(Va  urma.) 

AFINITATEA  DIN  BOTEZ. 

Pomeneam  în  Nrul  prim  al  «Rev.  Teol,»,  că  primirea  din  botez  a 
unui  fiu  (fin)  naşte  oarecare  înrudire  spirituală  între  acesta  şi  naşul  său. 
Fiindcă  în  vieaţa  zilnică,  din  neştiinţă  ori  nebăgare  de  seamă  se  despre- 
ţueşte  cu  totul  această  înrudire,  când  e  vorba  de  o  căsătorie  între  cei 
înrudiţi  duhovniceşte,  —  vom  continua  cu  lămurirea  după  indigitările,  ce 
ne  dau  cărţile  de  canoane. 

«De  nu  se  va  naşte  cineva  din  apă  şi  din  Duh,  nu  va  întră  întru 
împărăţia  ceriurilor»f'  învaţă  biserica  creştină,  socotind  botezul  ca  a  doua 
naştere,  în  urmare  numai  după  vederile  acestei  biserici  are  raţiune  rudenia 
spirituală.  Cel  botezat  e  nou  născut  spiritualiceşte  —  născut  din  baia 
renaşterii,  —  iar  celce  îl  aduce  spre  a  se  boteza,  naşul,  care  îl  primeşte 
apoi  spre  creştere  şi  îngrijire  spirituală,  se  priveşte,  ca  născător  sufletesc, 
ta  â  spiritual,  (ta  otin/o*),  faţă  cu  primitul  său,  fiul  spiritual  (on'^.Ti^fînnxnj) 
în  asămănarea  aceiuiaş  raport  ce  există  între  botezat  şi  părinţii  lui  trupeşti, 
dela  cari  îşi  are  vieaţa.11  Prin  analogie  deci  s’a  dat  fiinţă  înrudirei  spiri- 


1  N,  lorga,  Qesch.  des  rum.  Volkes.  11.  383. 

,J  Rutenizarea  Bucovinei  pag.  43.  45. 

a  N.  lorga,  Neamul  Rom.  din  Buc.  pag.  170. 

4  Kaindl,  Die  Ruthenen.  pag.  36. 

1  Ion  111.  5, 

•  Pocitan  Drept.  bis.  p.  231. 

tuale,  care  însă  se  socoate  mai  mare  decât  legătura  cea  a  trupurilor,3 
dupăcum  este  duhul  mai  presus  decât  trupul,  cu  atâta  mai  apropiată  este 
şi  rudenia  duhului  decât  a  trupului.-  Aşa  tatăl  sufletesc  ieste  mai  mare 
Ia  orice  copil  decât  tatăl-său,  care  l-a  născut  trupeşte,  şi  în  aceiaş  vreme  se 
socoate  fratele  tatălui  său  trupesc. ;i 

Această  înrudire  nu  s’a  socotit  nici  dintru  început  şi  nici  în  aceiaş 
fel,  ca  piedecă  la  căsătorie.  La  începutul  creştinismului,  când  primitorii 
botezului  erau  oameni  în  etate,  naşi  erau  persoane  de  aceiaş  sex  cu  cel 
botezat  şi  abia  când  s’a  introdus  şi  lăţit  botezarea  pruncilor  nevrâstnici 
şi  s’au  admis  naşi  şi  persoane  de  alt  sex,  s’a  ivit  întrebarea  dacă  naşul 
poate  lua  în  căsătorie  pe  fina-sa?  La  ce  Biserica  creştină  a  legiuit  negativ. 
S’a  statorit  adecă  raportul  între  naş  şi  fin  în  asămănarea  raportului  dintre 
tată  şi  fiii  săi  trupeşti,  oprindu-se  la  început  căsătoria  numai  între  naş  şi 
fină  —  gradul  L  —  dupăcum  stabileşte  Constituţiunea  împăratului  lusti- 
nian  din  anul  530.  Aceasta  a  fost  singura  oprire  până  la  al  VI.  sinod 
ecumenic,  (692),  când  prin  can.  53  se  opreşte  căsătoria  şi  între  naş  şi 
mama  finului  ori  a  finei.  Hotărîrea  noauă  a  Bisericei  a  fost  primită  şi  în 
legile  civile  şi  s’a  extins  şi  la  alte  cazuri  de  afinitate  spirituală  în  gradul 
al  IMea.  Leon  fsaurul  opreşte  căsătoria  fiului  naşului  cu  fina  Iui  şi  a  ficei 
naşului  cu  finul  —  fraţi  fiind  socotiţi  —  iar  împăraţii  de  mai  târziu,  au 
extins  piedeca  şi  la  gradul  al  IlI-lea  —  Leon  Chazarul  şi  Constantin,  al 
Vl-lea  (776 — 780)  opresc  căsătoria  nu  numai  a  ficei  finului  cu  naşul,  ci 
şi  a  fiului  naşului  cu  aceia  şi  mai  apoi  a  fiului  naşului  cu  mama  finului  — 
şi  mai  târziu  şi  în  gradul  al  IV-lea,  pânăce  în  Basilicale  (XXVIII  5.  14.) 
se  statornici  norma:  «Naşul  nu  trebue  a  se  căsători  cu  fina  sa,  pentrucă 
ea-i  este  fiică,  nici  cu  mama  sau  cu  fata  finei.  Deasemenea  nu  se  poate 
căsători  cu  persoanele  mai  sus  amintite  nici  fiul  naşului».  Aici  —  Ia  spiţa 
a  Ill-a  ca  impediment  Ia  căsătorie  —  s’au  oprit  şi  legiuirile  bisericeşti  şi 
hotărîrile  împăraţilor  şi  mulţimea  canoniştilor  susţin  această  normă  pe  care 
o  recunoaşte  şi  biserica  noastră.4  Unii  canonişti  însă,  în  frunte  cu  Balsamon 
urmând  hotărârilor  sinodale  din  vremea  Patriarhului  Nicolae  111  Gramaticul 
(1092 — 1107)  recunosc  rudenia  spirituală  ca  piedecă  la  căsătorie  până  în 
gradul  al  Vll-lea  inclusiv,  hotărâre,  care  în  Biserica  greacă  se  păzeşte  şi 
azî.  Iară  alţii,  mai  rigorişti,  preţuind  greşit  legiuirea  can.  53  sinod  VI: 
«mai  mare  este  rudenia  cea  după  Duh,  decât  legătura  trupurilor»,  nefn- 
ţelegându-o  după  caritimea  (însuşirea)  apropierii,  ci  după  câtăţimea  (mul¬ 
ţimea)  spiţelor,  au  întins  rudenia  cea  din  botez  chiar  până  la  a  Vlll-a 
spiţă,  —  Patriarhul  Neofil  al  Constantinopolului  în  linie  directă,  iar  Ion 
Citru  şi  în  linie  laterală,  —  deşi  «Legea  a  oprit  nu  pe  rudeniile  cele  de 

'  Con.  53.  sinod.  ec.  VI. 

*  Pidal.  p.  493. 

s  îndrept.  Legei  p.  191. 

4  Pidal.  p.  493.  In  Nrut  prim  s’a  tipărit  greşit  a  8-a  spiţă». 


-  223  — 


laturi,  pe  fraţii  adecă  şi  surorile  naşului  şi  ale  finului,  ci  numai  pe  cele 
pogorâtoare  în  jos,  şi  pe  acestea  nu  până  la  a  8-a  spiţă,  ci  până  la  a  3-a.1 * 

Asemenea  finii  de  sex  deosebit  a  unui  naş  din  doauă  familii,  nu  se 
pot  căsători  fiind  fraţi  duhovniceşti  («fozyot  ^n-v/mrtxni)^  având  acelaş 
părinte  sufletesc,  iar  fraţii  duhovniceşti  nu  se  pot  lua  —  după  s.  Sîsinie  — 
că  sunt  de  a  doua  spiţă.3 

Caz  de  îndoială  poate  fi  între  finul  socrului  şi  fina  ginerelui,  când 
ar  voî  sa  se  căsătorească,  pentruca  unii  socotesc  ginerele  în  linie  cola¬ 
terală  faţă  de  socru,  iar  alţii  ca  descendent  direct  întru  cât  s’a  făcut  una 
—  un  trup  —  cu  fica  aceluia.  Privitor  la  astfel  de  căsătorie  nu  se  află 
indicaţiuni  sigure,  doară  se  susţine  că  «este  cu  îndoială  şi  vrednică  de  a 
se  cerceta»4  ori  suntem  îndrumaţi  să  fim  cu  luare  aminte  «că  la  nunţi 
să  se  ia  în  consideraţiune  nu  numai  aceia  ce  este  iertat,  ci  şi  aceia  ce 
este  onest»,  ba  chiar  «să  fugim  de  ceeace  legea  n’a  oprit».'1  Şaguna  însă 
susţine  că  se  pot  însoţi,  pentrucă  nu  este  nici  o  afinitate  de  botez  între 
aceste  feţe,  deşi  socrul  şi  ginerele  sunt  între  sine  în  gradul  1.  al  cuscriei, 
şi  căci  n’avem  canon  care  ar  opri  căsătoria  unor  asemenea  feţe.'1 

Nunţi  oprite  prin  afinitate  din  botez  sunt: 

Gradul  I.  Naşul  cu  fina  sa. 

Gradul  11.  1)  Naşul  cu  mama  finei,  ori  cu  fica  finei. 

2)  fiul  trupesc  al  naşului  cu  fina  aceluia. 

3)  ginerele  cu  fina  socrului  său,  căci  e  sora  soţiei  lui. 

4)  Cineva  cu  văduva  fratelui  său  spiritual. 

5)  fiul  unui  naş  din  o  familie  cu  fina  aceluiaş  naş  din 
altă  familie. 

6)  finul  botezat  de  bărbat  cu  fina  botezată  de  soţie,  căci 
se  socotesc  botezaţi  de  un  naş,  una  fiind  bărbatul  cu 
soţia  sa. 

Gradul  Iii.  1)  fiul  trupesc  al  naşului  cu  mama  sau  fica  finei  tatălui  său. 

2)  Nepotul  naşului  cu  fina  lui. 

Toate  celelalte  sunt  îngăduite,  dar  şi  în  cazurile  oprite  canoniceşte 
poziţia  bisericei  e  dificilă  în  faţa  legii  civile,  care  nu  recunoaşte  nici  un 
fel  de  afinitate  spirituală.  Preotul  P.  Moruşca. 


1  Pi  dai  p.  493. 

-  Zachar.  ad  Eclog  II.  2. 

8  Pidal.  p.  494. 

4  Pidal.  p.  494 1 

4  Sintigma  lui  Vlastar  Cap.  VIII.  lit.  B. 
4  Şaguna  Dr.  can.  p.  49. 

PREDICĂ  LA  DUMINECA  POGORÎREI 
SFÂNTULUI-DUH.1 


„Iar  Mângăiiorul,  Duhul  cel  Sfânt ,  pre 
„care  II  va  trimite  Tatăl  întru  numele  meu, 
„acela  vă  va  învăţa  toate  şi  vă  va  aduce 
„aminte  toate  cdece  am  grăit  vouă “. 


(Io an  XIV.  26). 

Fraţilor! 

Se  întâmplă  de  obicei  între  oameni  că  aceia  cari  ies  din  stare  săracă 
(ticăloasă)  şi  nenorocită,  şi  cari  s’au  ridicat  la  un  grad  oare-care  de  slavă 
şi  de  bogăţie  mare,  uită  şi  nu  mai  bagă  în  seamă  pe  prietenii  lor,  cari 
au  fost  tovarăşi  şi  martori  nenorocirilor  lor  din  trecut.  Ei  fug  de  tot  ce 
le-ar  putea  aduce  aminte  starea  tristă  din  trecut.  Ocupaţi  numai  cu  cinstea 
şi  cu  dulceaţa  lucrurilor  omeneşti,  ei  socotesc  de  cea  mai  mare  înjosire 
pentru  demnitatea  lor  ca  să-şi  mai  aducă  aminte  de  egalii  şi  prietenii  lor 
de  odinioară,  atât  de  mult  mândria,  interesul  şi  stricăciunea  firei  îşi  bate 
joc  de  toate  legile  raţiunei,  ale  dragostei  şi  ale  dreptăţii.  Purtarea  lui 
Iisus  Christos  este  cu  totul  deosebită  faţă  de  Apostolii  săi,  care  au  fost 
tovarăşi  faptelor  sale  şi  martori  suferinţelor  sale  de  pe  cruce  şi  morţei  lui 
cei  neomenoase.  Cu  cât  El  s’a  înălţat  mai  mult,  cu  atâta  a  avut  mai  multă 
grijă  şi  iubire  pentru  ei.  Abia  deschisese  cerul  pentruca  să;  şază  de-adreapta 
Tatălui  său,  şi  din  nou  îl  deschide  pentruca  să-î  facă  părtaşi,  daca  nu 
cinstei  şi  slavei  sale,  cel  puţin  bogăţiei  harului  său.  Neputând  să  se  po¬ 
goare  până  la  ei,  neputând  să-i  înalţe  până  la  El,  le  trimite  pe  unul  ase¬ 
menea  lui,  carele  îi  mângăe,  îi  învaţă,  îi  apără,  îi  sfinţeşte.  Astfel  că  astăzi 
Biserica  se  află  între  Iisus  Christos  şi  sf.  Duh,  atrasă  la  sine  de  unul, 
condusă  de  altul  care  îşi  împart  iubirea  şi  ajutorul  pentru  mântuirea  noastr  ă. 
Iisus  Christos  rămâne  în  locaşul  slavei  sale  în  cer,  ca  să  ne  slujască 
de  mijlocitor  şi  împăciuitor  veşnic  la  Tatăl  său;  Sf.  Duh,  rămâne  în  mij¬ 
locul  nostru  pentru  a  ne  servi  de  mângăitor  şi  de  învăţător.  Unul  în  cer 
împleteşte  cununi  pentru  cei  aleşi,  altul  îi  însufleţeşte  şi  îi  întăreşte  în 
luptele  pe  care  au  a  le  susţine  pe  pământ.  Unul  înălţat  de  pe  pământ 
la  cer,  duce  pe  om  în  sânul  lui  Dumnezeu  pentru  a-i  da  o  garanţi  e 
sigură  de  slava  şi  nemurirea  cea  fericită,  ce-1  aşteaptă,  altul,  trimis  din 
cer,  face  ca  să  se  pogoare  Dumnezeu,  în  sânul  omului, pentruca  să-l  cu- 
râţească  şi  să-l  umplă  de  luminile  şi  de  harul  său.  Aceasta  este  taina  pe 
care  o  serbează  biserica  astăzi. 


1  Pentru  a  arăta  cum  sunt  lucrate  „ Predicele  exegetico- morale11  de  păr.  Econ 
Stravrofor  V.  Predeanu,  reproducem  pe  aceasta  ca  exemplu.  Ceice  doresc  să  Ie  aibă, 
să  grăbească  a  şi-le  comanda,  fiindcă  exemplarele  disponibile,  cum  aflăm  dela  autor, 
sunt  în  număr  restrâns.  N.  Red. 

A  cunoaşte  şi  a  iubi  pre  Dumnezeu,  este  ceeace  face  pe  oameni 
sfinţi  pe  pământ,  a  cunoaşte  pe  Dumnezeu  şi  a-1  iubi  este  ceeace  face 
pe  oameni  fericiţi  în  cer.  Pe  această  învăţătură  Iisus  Christos  a  întemeiat 
cultul  şi  religiunea  pe  care  o  mărturisim.  El  s’a  îmbrăcat  în  trup  muritor 
pentruca  să  ne  povăţuiască  cu  învăţătura  lui,  să  însufle  virtute  prin  exem¬ 
plul  său,  să  ne  risipească  întunerecul  neştiinţei  şi  greşala  păcatului  şi  să 
înmoaie  învârtoşarea  inimei  omeneşti  pe  care  păcatul  o  făcuse  nesimţi¬ 
toare.  Dar  ori  câtă  grijă  a  avut  ca  să  formeze  ucenici  luminaţi  şi  plini 
de  dragoste,  negăsind  în  sufletul  lor  decât  o  credinţă  slabă  şi  nestatornică; 
necunoscând  în  inima  lor  decât  o  iubire  rece,  fricoasă  şi  slabă,  le-a  trimis 
pe  Duhul  înţelepciunei  ca  să  desăvârşească  credinţa  lor,  Duhul  dragostei 
pentru  a  desăvârşi  dragostea  lor  cătră  cele  Dumnezeeşti.  Iar  noi  având 
aceleaşi  defecte  şi  aceleaşi  lipsuri,  avem  trebuinţă  de  aceleaşi  ajutoare. 
Pentru  aceasta  Sf.  Duh  ni  s’a  dat:  a)  ca  un  învăţător  pentru  a  ne  da  o 
cunoştinţă  desăvârşită  a  adevărurilor  creştine;  b)  ca  o  călăuză  care  ne 
conduce  la  desăvârşirea  virtuţilor  evangelice.  Şi  după  cum  cineva  nu  poate 
să  vază  lumina  fără  lumină,  eu  recunosc  că  nu  pot  să  vorbesc  de  sf.  Duh. 
Fără  de  el  toată  inima  este  neînţelegătoare,  tot  cuvântul  este  neroditor, 
fără  el  tot  predicatorul  propovedueşte  în  zadar;  fără  el  tot  ascultătorul 
rămâne  rece.  Să  ne  închinăm  dar  lui  ca  să  ne  lumineze  prin  mijlocirea 
aceleia  pe  care  el  a  sfinţit-o  şi  a  ales-o  de  soţie  când  îngerul  i-a  zis:  Bu¬ 
curate  Mat  ie,  cea  plină  de  har. 

Fraţilor. 

Când  zic  că  cea  dintâi  lucrare  a  sf.  Duh  este  de  a  învăţa,  să  nu 
vă  închipuiţi  un  învăţător  văzut,  care  lucrează  prin  organul  simţurilor. 
El  este  un  învăţător  nevăzut  şi  tainic,  care  se  împărtăşeşte  sufletului  no¬ 
stru  prin  revărsarea  adevărului  său  şi  a  dragostei  sale,  care  învaţă  pe  om 
ce  trebue  să  facă  şi  ce  e  dator  să  creadă;  şi  care-1  învaţă  nu  această  şti¬ 
inţă  omenească  ce  produce  mândrie  şi  îngânfare,  ci  aceea  care  dă  naştere 
dragostei  şi  întreţine  umilinţa  creştină,  acea  ştiinţă  care  ne  arată  voinţa  sa, 
care  ne  dă  făgăduinţele  sale,  care  ne  învaţă  tainele  sale,  care  ne  umple 
de  dragostea  sa  şi  care  desăvârşeşte  pe  omul  duhovnicesc  şi  creştin  pe 
care  Iisus  Christos  a  venit  să-l  formeze  pe  pământ.  Deci  sf.  Duh  este  care 
face  să  se  mişte  puterile  sufletului  nostru,  şi  care  ducând  lumina  în  cele 
mai  întunecoase  sucituri  ale  gândurilor  noastre  ne  învaţă  credinţa  şi  da¬ 
toriile  noastre.  El  este  care  ne  face  să  deosebim  binele  de  rău,  prin  tai¬ 
nele  pe  care  le-a  săpat  în  cunoştinţa  noastră  şi  înălţându-ne  mai  presus 
de  simţurile  noaste  şi  de  raţiunea  noastră,  ne  învaţă  să  ne  rugăm  şi  se 
roagă  el  însuş  pentru  noi  cu  suspinuri  negrăite  (Romani  VIII,  26).  El  este 
care  curăţeşte  buzele  predicatorilor  şi  le  însuflă  cuvintele  sale  de  vieaţă, 
el  consacră  zelul  şi  puterea  celor  ce  apără  adevărul  său  şi  încununează 
blândeţea  şi  răbdarea  celor  ce  suferă  pentru  el. 

Dacă  dar  sf.  Duh  este  un  învăţător  lăuntric,  el  cere  ucenici  lăuntrici ; 
dacă  el  vorbeşte  inimei  prin  însuflările  sale  dumnezeeşti,  el  vrea  să  fie 

ascultat  în  fundul  inimei  cu  deplină  supunere  şi  ascultare.  Departe  să  fie 
de  altarele  sale  acea  religiozitate  deşartă,  care  aduce  lui  Dumnezeu  oare¬ 
care  închinăciuni  exterioare  şi  Iasă  ca  să  domnească  în  lăuntru  dorinţe 
şi  plăceri  lumeşti.  Căci  sf.  Duh  ne  spune,  că  este  un  popor  care  cinsteşte 
pe  Dumnezeu  numai  cu  buzele,  iar  cu  inima  este  departe  de  el;  că  sunt 
servitori  osândiţi  cari  zic,  Doamne,  Doamne,  cari  nu  vor  întră  întru  îm¬ 
părăţia  sa;  că  sunt  milostenii  neroditoare  şi  lipsite  de  dragoste  ce  se  fac 
numai  spre  lauda  oamenilor. 

învăţătura  lui  Iisus  Christos,  fraţilor,  a  fost  uneori  tainică  când  El 
vorbea  în  figuri  şi  parabole.  Apostolii  n’au  avut  nici  destulă  lumină  ca 
s’o  priceapă  şi  nici  destulă  râvnă  ca  să  merite  a  li  se  da  această  înţele¬ 
gere  mai  dinnainte;  afară  de  aceasta,  cea  mai  mare  parte  din  învăţăturile 
sale  treceau  de  ciudate  şi  cu  neputinţă  de  împlinit  ca:  trebue  a-şi  perde 
sufletul  pentruca  să-l  mântuiască;  trebue  a  iubi  pe  cei  ce  ne  urăsc;  că 
în  cer  nu  se  întră  decât  pe  poarta  suferinţelor  şi  a  năcazurilor;  că  partea 
celor  aleşi  este  de  a  fi  trişti  şi  goniţi  pentru  dreptate.  Această  învăţătură 
se  părea  cu  anevoie  de  crezut.  De  aceea  sf.  Duh  a  fost  trimis  ca  să  măr¬ 
turisească  de  persoana  şi  de  învăţătura  lui  Iisus  Christos,  că  Iisus  Christos 
este  adevărul  (I.  loan  v.  6)  Sfântul  Duh  este  explicatorul  lui  Iisus  Christos; 
a  descoperi  Scripturile,  a  îndrepta  judecata,  a  regula  disciplina,  acestea 
sunt  lucrările  Sf.  Duh.  Şi  de  îndată  ce  s’a  pogorît  peste  sf.  Apostoli,  ei 
s’au  luminat  şi  au  fost  cuprinşi  de  mare  râvnă.  Nici  necredinţa  popoa¬ 
relor,  nici  contrazicerea  înţelepţilor,  nici  cruzimea  tiranilor,  nimic  nu-i  în¬ 
spăimântă.  Ei  îşi  expun  vieaţa  fără  frică,  poartă  legăturile  lanţurilor  fără 
să  se  plângă,  plini  de  învăţătura  pe  care  o  propoveduesc,  ei  o  pun  în 
practică,  ei  au  auzit  această  învăţătură  dela  Iisus  Christos  şi  sf.  Duh 
le-o  insuflă.  Nimic  nu  li  se  pare  greu.  —  Deci  sunt  laşi  creştinii  aceia 
cărora  Ii  se  pare  că  jugul  Domnului  este  greu  şi  de  nesuferit,  cari  tre¬ 
mură  numai  de  numele  crucei,  de  înfrânare  şi  de  pocăinţă,  şi  care  gem 
sub  asprimea  legii  şi  sub  greutatea  Evangeliei.  Cum  să  iubim  pe  vrăş¬ 
maşul  care  ne  ureşte  şi  ne  persecută?  Cum  să  iertăm  o  insultă  care  ne 
atacă  în  onoarea  noastră?  Cum  să  biruim  patimile  cele  atât  de  simţitoare 
şi  mişcătoare?  Această  învăţătură  este  aspră  într  adevăr,  însă  pentru  cei 
împietriţi,  ea  este  cu  anevoie  de  crezut,  dar  numai  pentru  ceice  sunt  ne¬ 
credincioşi.  Dacă  ei  ar  fi  primit  sf.  Duh,  ar  fi  avut  supunerea  şi  înţele¬ 
gerea.  Duhul  sfânt  întipăreşte  în  suflet  o  putere  care-1  face  nu  numai  să 
cunoască  ceeace  trebue  să  facă  dar  să  şi  facă  ceeace  cunoaşte,  nu  numai 
să  creadă  ceeace  e  dator  să  iubească,  dar  să-şi  iubească  ceeace  crede. 
Duhul  sf.  este  învăţătorul  care  vă  va  învăţa  adevărul,  dar  care  vă  va  duce 
şi  la  desăvârşirea  virtuţilor  evangelice,  la  fericirea  de  veci. 

II. 

Nu  fără  motiv  fraţilor  sf.  Duh  s?a  arătat  în  taina  de  azi  sub  simbolul 
focului.  Elementul  acesta  e  cel  mai  spiritual  dintre  toate  corpurile;  stră¬ 
lucirea  luminei  lui,  lucrarea  vie  şi  grabnică  cu  care  împărtăşeşte  căldura 

sa  şi  mişcarea  tuturor  lucrurilor  cari  vin  în  contact  cu  el  şi  curăţia  lui 
care  face  să  nu  sufere  nici  o  amestecătură,  nici  o  necurăţenie,  nu  sunt 
aceste  icoanele  mărirei,  curăţiei  şi  carităţei  lui  Dumnezeu,  când  lucrează 
la  mântuirea  şi  sfinţirea  sufletelor  noastre  şi  ne  face  asemenea  cu  El? 
Astăzi  sf.  Duh  ne  face  aceasta  când  pogorându-se  prestc  Apostolii  săi 
adunaţi  în  Ierusalim,  !e  ridică  toate  slăbiciunile  din  trecut,  lipsa  lor  de 
credinţă,  invidiile  lor  ascunse,  dorinţele  de  a  se  ridica  unii  mai  presus  de 
alţii  şi  să  nu  pot  eu  oare  să  zic  că  Dumnezeul  nostru  este  foc  mistuitor 
(Ebrei  XII,  29),  care  nu  lasă  nici  o  stricăciune  în  sufletele  noastre  şi  care 
le  duce  la  săvârşirea  cu  credinţă  a  virtuţilor  creştineşti? 

Căci  pentruce  fraţilor,  a  fost  trimis  sfântul  Duh? 

Pentruca  sa  între  în  stăpânirea  inimilor  şi  a  trupurilor  noastre  spre 
a  le  consfinţi  Biserică  lui  Dumnezeu;  şi  după  cum  el  lucrează  şi  noi  prin 
efectele  nevăzute  ale  harului,  şi  noi  să  lucrăm  prin  el  dând  roade  grab¬ 
nice  de  milostenie  şi  dragoste  creştinească.  El  a  fost  trimis  pentruca  să 
dea  zel  bisericei  sale  în  propoveduirea  Evangeliei ;  pentruca  să  înveţe 
pe  creştinii,  nu  numai  să  cunoască  adevărurile  dumnezeeşti  cu  deplină 
supunere,  dar  să-şi  împlinească  toate  voile  lui  Dumnezeu  cu  credinţă  sin¬ 
ceră  şi  ascultare.  Luaţi  seama  fraţilor  că  sf.  Duh  s’a  dat  Apostolilor  şi 
prin  ci  bisericei  cu  satornicie,  cu  îmbclşugare  şi  de  grab,  dar  aceia  care 
amână  întoarcerea  lor  la  credinţă,  sau  care  n*au  o  dorinţă  grabnică  de  a 
progresa  în  virtute,  sau  care  nu  păstrează  cu  îngrijire  darurile  pe  care 
le-au  primit,  nu  răspund  scopurilor  lui  Dumnezeu,  nau  de  loc  parte  la 
taina  de  astăzi,  nu  primesc  pe  sfântul  Duh. 

Duhul  lui  Dumnezeu  este  in  noi  un  principiu  de  acţiune,  de  miş¬ 
care  şi  de  luare  aminte  pentru  mântuirea  noastră.  Duhul  cel  lumesc  este 
duhul  trândăviei  al  iubirei  de  stăpânire  al  grăirei  în  deşert  şi  al  nesigu¬ 
ranţei.  De  unde  vine  o  neglijenţă  atât  de  mare  într'o  afacere  aşa  de  în¬ 
semnată  ca  mântuirea  sufletelor  noastre?  De  acolo  că  n’avem  decât  prea 
puţină  credinţă  şi  nici  cea  mai  mică  iubire  de  Dumnezeu,  n’avem  Duhul 
lui  Dumnezeu. 

Dacă  deci  sf.  Duh  ni  se  dă  din  belşug,  este  drept  ca  şi  noi  să-l 
primim  cu  deplină  voinţă  şi  să  ne  facem  vrednici  ca  să-l  păstrăm.  Dacă 
El  îşi  întinde  dragostea  sa  asupra  noastră,  şi  noi  trebue  să  întindem  obli¬ 
gaţiunile  şi  datoriile  noastre  până  la  cele  mai  mici  lucruri  cari  privesc 
cultul  şi  supunerea  ce-i  datorăm.  Şi  cu  toate  acestea  se  observă  din  partea 
celor  ce  poartă  numele  de  creştini  cea  mai  mare  neglijenţă  în  împlinirea 
legei  iui  Dumnezeu!  Ei  cred  că  dacă  se  duc  din  când  în  când  la  bise¬ 
rică  şi  fac  câteva  închinăciuni  Ie  este  de  ajuns.  Sf.  Scriptură  însă  ne  în¬ 
vaţă  că  trebue  totdeauna  a  înainta  (a  progresa  ca  să  zic  aşa)  în  căile  lui 
Dumnezeu;  că  adevărata  virtute  n’are  hotar;  că  cel  drept  merge  totdeauna 
din  bine  în  mai  bine  şi  nu  zic  niciodată  e  destul,  ca  duhul  omului  nu 
rămâne  niciodată  în  aceiaş  stare,  că  sau  sporeşte  sau  scade,  dacă  nu  ago¬ 
niseşte,  pierde,  şi  risipeşte  dacă  nu  strânge  cu  lisus  Ghristos,  că  în  sfârşit 

în  religiune  este  acelaş  lucru  ca  în  scara  tainică  a  lui  Iacob  pe  care  se 
suiau  şi  se  pogorau  îngerii  lui  Dumnezeu. 

In  sfârşit  fraţilor,  după  cum  sf.  Duh  s’a  oprit  asupra  Apostolilor  şi 
noi  trebue  să  oprim  în  noi  pe  sf.  Duh  păstrând  cu  îngrijire  harul  pe 
care  l-am  primit.  Cu  cât  comoara  este  mai  mare,  cu  atâta  trebue  mai 
multă  băgare  de  seamă  pentru  a  o  păstra;  cu  cât  binefacerea  este  mai 
preţioasă,  cu  atât  nerecunoştinţa  noastră  va  fi  mai  vrednica  de  pedeapsă; 
cu  cât  noi  suntem  mai  slabi,  cu  atât  să  avem  mai  mare  luare  aminte  ca 
să  nu  cădem.  Să  nu  profanăm  biserica  pe  care  sf.  Duh  a  sfinţit-o  locaş 
pentru  sine,  adecă  sufletul  nostru. 

Pentru  aceasta  trimite  Doamne  Duhul  tău  cel  sfânt  peste  noi  şi 
zideşte  în  noi  inimi  curate,  inimi  supuse  voinţei  tale,  supuse  legii  tale; 
Duhul  care  să  ne  înveţe  ceeace  a  învăţat  pe  Apostoli,  ca  să  începem  a 
fi  cu  adevărat  ucenicii  tăi  şi  să  fie  pentru  noi  nu  numai  Duhul  adevă¬ 
rului  ci  şi  Duhul  sfinţeniei,  care  să  ne  povftţuiascfl  pe  calea  fericirei 
veşnice.  Amin. 


VIEAŢA  BISERICEASCĂ. 

Din  biserica  noastră. 

Sinoadele.  «Dumineca  Tomii»  are  în  biserica  noastră  ortodoxă  ro¬ 
mână  o  îndoită  însemnătate.  Întâi,  pentrucă  în  acea  zi  prăznuim,  că,  prin 
atingerea  ranelor  înviatului  Christos  din  partea  îndoielnicului  Toma,  sa 
confirmat  pentru  toate  timpurile  în  mod  real  învierea  lui  Christos  din 
morţi;  apoi,  pentrucă  în  acea  zi  se  întrunesc  sinoadele  noastre  eparhiale 
spre  a  da  untul  de  lemn  al  vindecării  ranelor  şi  trebuinţelor  vieţii  noastre 
constituţionale  bisericeşti  din  întreaga  mitropolie.  Ca  cronicari,  cam  în¬ 
târziaţi,  vom  trece  în  revistă  hotărîrile  mai  importante  ale  sinoadelor  bi- 
sericei  noastre. 

Sinodul  arhidiecezan  a  fost  chemat  să-şi  spună  cuvântul  în  impor¬ 
tante  chestiuni  din  vieaţa  bisericei  noastre.  Preocupaţiunea  de  căpetenie 
a  format-o  cestiunea  şcoalelor  noastre  confesionale,  de  a  căror  păstrare 
sunt  legate  mari  interese  ale  bisericei  şi  neamului  nostru.  în  urma  legii 
şcolare  din  1907,  cele  mai  multe  dintre  şcoalele  noastre  au  ajuns  într’o 
situaţie  de  tot  strâmtorată.  Icoana  stării  şcoalelor  ne-o  înfăţişază  raportul 
prezentat  sinodului,  publicat  şi  în  Nr.  42 — 43  al  «Telegr.  Rom.»  Pentru  a 
sări  întru  ajutorul  şcoalelor  şi  în  general  pentru  mulţumirea  trebuinţelor 
culturale  ale  bisericei,  s’a  pus  bază  unui  Jond  cultural,  care  din  ofertele 
credincioşilor  s’a  ridicat  până  acum  la  suma  de  50  mii  coroane.  Sinodul 
a  decis  ca  toţi  funcţionarii  şi  dignitarii  bisericeşti,  preoţii  şi  învăţătorii,  să 
contribue  an  de  an  cu  câte  2%  din  salariile  lor  la  sporirea  acestui  fond 
pentru  acoperirea  trebuinţelor  culturale  ale  arhidiecezei.  Tot  pentru  pro¬ 
movarea  cauzei  şcoalelor  sa  hotărît  întregirea  postului  de  inspector  şcolar, 

creat  prin  un  concluz  a!  sinodului  din  anul  trecut;  apoi  ţinerea  conferen- 
ţelor  învăţătoreşti  la  începutul  fiecărui  an  şcolar  sub  conducerea  protopo¬ 
pilor,  iar  tot  la  trei  ani  se  vor  ţinea  confercnţe  cercuale  sub  conducerea 
unor  comisari  consistoriali. 

O  deosebită  atenţiune  merită  propunerea  mai  multor  deputaţi  de  a 
se  înfiinţa  un  consistor  cu  reşedinţa  în  Cluj,  pentru  cele  13  protopopiate 
din  nordul  arhidiecezei,  cari  din  cauza  depărtării  dela  centrul  actual  sunt 
mai  greu  de  administrat.  Consistorul  contemplat  ar  avea  aceleaşi  atribuţii 
jurisdicţîonale  ca  şi  cel  dela  Oradea  mare.  Fără  îndoială,  prin  realizarea 
acestei  propuneri  care  s’a  dat  spre  studiare  consistorului  arhidiecezan,  s’ar 
satisface  o  simţită  trebuinţă  şi  s’ar  putea  da  un  mai  mare  avânt  vieţii 
unei  însemnate  părţi  a  bisericei  noastre. 

In  chestia  catehizării  elevilor  dela  şcoalele  străine,  pe  baza  raportului 
consist,  (publicat  în  Nr.  44  «Telegr.  Rom.»)  —  din  care  rezultă  că  mini¬ 
strul  cere  catiheţilor  noştri,  sub  ameninţarea  de  a  li-se  detrage  ajutorul 
dela  stat,  să  predee  unele  principii  de  credinţă  şi  în  1.  maghiară,  —  sinodul 
a  hotărît:  ca  consistorul  să  nu  permită  catiheţilor  a  întrebuinţa  altă  limbă 
de  predare  decât  cea  românească,  iar  întrucât  li  s’ar  detrage  salarul  dela 
stat,  să  li-se  dea  salar  din  fondurile  bisericeşti.  S’a  cerut  şi  provederea 
catehizării  pentru  ucenicii  dela  meserii,  o  măsură  de  sigur  foarte  folosi¬ 
toare,  mai  ales  luând  în  considerare  faptul,  că  ucenicii  cari  îşi  fac  pre¬ 
gătirea  la  măeştri  străini,  nu  sunt  crescuţi  în  dragoste  faţă  de  biserica 
noastră. 

S’a  dat  îndemn  nou  pentru  realizarea  propunerii  vechi  de  a  se  co¬ 
difica  legile  în  vigoare  ale  bisericei  noastre.  S’a  discutat  putinţa  înfiinţării 
unei  şcoale  cantorale,  a  cărei  trebuinţă  e  simţită  în  întreaga  noastră  mi¬ 
tropolie.  S'a  votat  un  nou  regulament  pentru  examenul  de  cualificaţiune 
profesorală  la  institutul  seminarial  teologic.1 

In  fine  amintesc  concluzul,  prin  care  sinodul  protestează  şi  respinge 
ingerinţa  ilicita  în  drepturile  autonome  ale  bisericei  noastre,  de  care  s’a 
făcut  vinovat  ministrul  de  culte  şi  instrucţiune  publică  prin  ordinul  său 
de  cercetare  în  cauza  alegerilor  deputaţilor  sinodali  în  cercurile  Mehadia, 
Şasea  şi  Zgribeşti  din  eparhia  Caransebeşului. 

Nu  a  făcut  bună  impresie  faptul,  că  unele  alegeri  pentru  consistor 
(precum  şi  multe  dintre  propuneri)  s’au  votat  numai  cu  o  majoritate  de 
un  vot. 

Din  datele  statistice  prezentate  în  raportul  consistorului  cătră  sinod 
reţinem  următoarele: 

Numărul  preoţilor  din  întreaga  arhidieceză  face  cu  finea  anului  1908: 
1018,  cari  păstoresc  802,221  suflete  de  credincioşi,  în  949  parohii  matre 
şi  312  filii.  Numărul  celor  ce  ştiu  ceti  şi  scrie  dă  ceva  peste  37%.  Nu- 

1  Putea  fi  lucrat  mai  cu  îngrijire  ca  d.  ex.  istoria  bis.  universală  să  nu  rămână  afară, 
iar  teologia  morală  să  nu  figureze  numai  ca  disciplină  auxiliară  a  dogmaticei,  în  cua- 
lificaţia  unui  profesor  de  teologie. 

mărul  căsătoriilor  încheiate  în  cursul  anului  trecut  e  de  7532,  dintre  cari 
726  mixte,  iar  102  încheiate  numai  la  oficiul  stării  civile. 

Sinodul  eparhial  al  diecezei  Aradului  a  atins,  în  lucrările  sale,  chestii 
foarte  însemnate  din  vieaţa  bisericească  de  azi,  privitoare  la  simţi  tel  e  tre¬ 
buinţe  ale  viitorului  mai  apropiat.  întâi  de  toate  reţinem  cuvântul  energic 
şi  hotârît  al  sinodului  în  chestia  ingerinţei  ilegale  din  afară  în  constituţia 
noastră  bisericească  pe  urma  păcatelor  celor  dinlâimtrul  bisericii.  Dease- 
menea  e  de  remarcat  şi  stăruinţa  pusă  pentru  susţinerea  şcoalelor  confe¬ 
sionale  poporale,  o  cauză  în  adevăr  deanină  de  un  popor  care  vrea  să-şi 
păstreze  cultura  şi  prin  aceasta  pe  sine  însuş.  Cauza  e  la  ordinea  de  zi 
în  opinia  noastră  publică,  deci  nil  insistăm  acî  mai  de-aproape.  Mai  de¬ 
parte  am  observat,  la  loc  de  frunte  între  lucrările  acelui  sinod,  chestiunile 
următoare:  de-a  întări  biserica  prin  deplinirea  parohiilor  vacante,  prin 
stârpi  rea  concubinatelor  răsărite  pe  urma  legilor  politicc-bisericeşti,  înă¬ 
buşirea  curentelor  duşmănoase  bisericii. 

Cu  deosebire  merită  să  fie  sulevat  acel  concluz  al  sinodului,  prin 
care  se  contemplează  concentrarea  preparandiilor  ca  o  urmare  firească 
a  primejdiei  ce  a  apucat  în  capul  şcoalei  şi  culturei  noastre.  în  adevăr, 
asupra  bunătăţii  acestei  idei  nu  mai  poate  încape  îndoială. 

Din  actele  aceluiaş  sinod  iese  la  iveală,  că  dieceza  Aradului  stă  în 
pragul  unui  jubileu  de  o  importanţă  netăgăduită  pentru  biserica  şi  cultura 
noastră.  E  vorba  dc  împlinirea  în  curând  alor  100  ani  dela  înfiinţarea 
preparandiei  din  Arad  şi  de  prăznuirea  memoriei  lui  Moise  Nicoară  ante- 
luptătorul  de  samă  al  desrobirii  ierarhice  de  sub  sârbi  în  acelea  părţi. 
Sinodul  a  decis  publicarea  de  concurs  literar  pentru  a  ajunge  la  două 
monografii:  istoricul  vieţii  de  100  ani  a  preparandiei,  şi  vieaţa  şi  activi¬ 
tatea  lui  Moise  Nicoară.  Fie  în  ceas  bun  căci,  în  adevăr,  cuvine-se  să  ne 
cunoaştem  trecutul,  spre  a  avea  de  unde  ne  scoate  îndemnuri  şi  nădejdi 
nouă. 

Deasemcnea  merită  a  se  face  amintire  şi  de  acele  hotărîri  ale  sino¬ 
dului,  de  a  da  referenţi  ajutători  senatului  bisericesc  şi  epitropesc,  iar  celui 
şcolar  —  un  revizor,  —  şi  în  aceeaş  vreme,  alt  concluz,  de  a  simplifica 
administraţia  bisericească  în  general.  Credem,  că  atari  hotăriri  au  izvorît 
din  trebuinţe  simţite  ale  bisericii.  Şi  să  dee  Dumnezeu  să  auzim  pe  viitor 
că  şi  în  alte  părţi  ale  metropoliei  se  pune  în  discuţie  problema  simpli¬ 
ficării  şi  a  unor  anumite  îmbunătăţiri  în  administraţia  bisericească. 

Nimic  nu  e  mai  greu  de  realizat,  decât  o  bună  administraţie,  spre 
a  corăspunde  intereselor  superioare  ale  instituţiunii  care  arc  acea  admi¬ 
nistraţie.  Şi  mai  ales  când  e  vorba  de  biserică,  cu  delicatele  ei  probleme! 
Astfel  am  înţelege  noi  schimbările  în  spre  bine  —  plănuita  sporire  a  func¬ 
ţionarilor  administrativi  bisericeşti  şi  simplificarea  înseşi  administraţiei,  — 
ca  un  drum  spre  reducerea  formelor  spre  a  ajunge  mai  mult  timp  pentru 
sporirea  Duhului  în  sinul  organismului  bisericii. 

Doamne,  dă! 

Sinodul  eparhial  dela  Caransebeş  l-a  deschis  I.  P.  C.  Sa  părintele 
arhimandrit  şi  vicar  cpiscopesc  Filaret  Musta,  care  îşi  întoarce  privirile 
spre  pilda  trecutului  pentru  a  îndemna  prezentul  la  muncă  devotată  bi¬ 
nelui  public  bisericesc,  căci,  zice,  «splendoarea  de  odinioară  paremi-se 
începe  a  se  întuneca,  pentrucă,  durere,  na  mai  sunt  Andrei '».  Sinodul  a 
fost  deschis  sub  auspicii  foarte  răsboitiicc,  dar  prin  tact  şi  îngăduinţe  îm¬ 
prumutate  s’au  evitat,  cu  mici  excepţii,  scenele  zgomotoase  ce  se  preves¬ 
teau.  Astăzi  ne  asigură  bărbaţi  cunoscători  ai  situaţiei  de-acolo,  că  «va 
fi  pace  la  Caransebeş».  Să  dea  Dumnezeu,  ca  pacea  lui  Christos  să  se 
înstăpânească  între  toţi  cei  chemaţi  a  conduce  biserica  spre  binele  şi 
edificarea  morală  a  poporului.  Dar  o  asemenea  pace  se  poate  sălăşlui 
în  conştiinţa  bisericei,  numai  prin  înlăturarea  relelor  interne  şi  prin  apli¬ 
carea  vindecătoarelor  principii  ale  vieţii  cu  adevărat  creştineşti.  Curăţenia 
moravurilor  interne  este  cel  mai  puternic  zid  de  apărare  în  contra  ames¬ 
tecului  celor  din  afară.  Aceasta  e  calea  mântuirii  —  nu  numai  pentru 
Caransebeş,  căruia  Dumnezeu  să  se  îndure  a-i  trimite  —  Păstorul  cel  bun ! 

O  mare  parte  din  lucrările  sinodului  s’a  referit  la  verificarea  man¬ 
datelor  deputaţilor  câtorva  cercuri  electorale.  Cazuri  mai  grave  prezentau 
alegerile  din  cercurile  Zgribeşti  şi  Sasca-montană,  pentru  cari  ministrul 
de  culte  a  ordinat  cercetare  prin  un  comisar  al  său.  Sinodul  a  înlăturat 
acest  ilicit  amestec  al  guvernului,  în  contra  căruia  au  protestat  celelalte 
eparhii  surori,  încheind  scrutiniul  întrerupt  şi  verificând  mandatele  depu¬ 
taţilor,  cari  au  întrunit  majoritatea  voturilor,  dar  a  dat  totodată  dreptul  de 
protest  legal  în  tcrminul  de  15  zile  dela  publicarea  rezultatului  scrutiniului 
în  sinod.  După  cum  aflăm  din  ziare,  guvernul  şi-a  revocat  ordinul  de  a 
se  face  cercetare  în  cauza  acestor  alegeri. 

S’a  cerut  să  se  dea  o  mai  solidă  educaţie  morală  elevilor  seminariali, 
cari  se  pregătesc  pentru  preoţie,  precum  şi  o  întărire  a  disciplinei  din 
biserică  şi  a  respectului  reciproc.  S’au  luat  măsuri  pentru  reînfiinţarea  fon¬ 
dului  de  pensiune  preoţesc.  S’au  adus  şi  alte  hotărîri  menite  a  introduce 
îmbunătăţiri  !n  vieaţa  bisericească.  Cetind  actele  sinodului,  face  rea  im¬ 
presie  numărul  plângerilor  intrate  în  contra  unor  preoţi  din  eparhie. 

Concentrarea  setnitiariilor  noastre  teologice-pedagice  e  o  ches¬ 
tiune  veche,  pe  care  a  pus-o  din  nou  în  discuţie  dl  Dr.  Iosif  Popovici, 
într’un  articol  publicat  în  Nr.  83  al  «Tribunei».  D-Sa  este  de  părerea  ca 
cele  trei  institute  teologice  câte  le  avem  azi  în  centrele  eparhiilor  să  se 
concentreze  într'o  singură  şcoală  teologică ,  cu  un  curs  academic  şi  cu 
altul  de  moralişti .  Iar  institutele  pedagogice  deasemenea  să  se  concentreze 
într'unul,  având  două  despărţăminte:  unul  de  băeţi  şi  altul  de  fete. 

Cu  privire  la  institutele  pedagogice  suntem  de  acord  cu  părerea 
dlui  Dr.  I.  Popovici.  Concentrarea  acestora  se  va  impune  de  sine  prin 
soartea  la  care  prevedem  că  vor  ajunge  şcoalele  noastre  într’un  viitor 
apropiat.  Sinodul  din  Arad  s’a  şi  pronunţat,  din  aceste  motive,  pentru 
concentrarea  preparandiilor. 

Nu  împărtăşim  însă  părerile  dlui  Dr.  I.  Popovici  în  privinţa  concen¬ 
trării  institutelor  noastre  teologice.  Pe  o  bază  mai  reală  şi  mai  corespun¬ 
zătoare  trebuinţelor  neastre  culturale  bisericeşti  stă  celce  se  pronunţă  în 
contra  concentrării  lor,  în  Nr.  85  al  «Tribunei»,  dar  care  cere  ca  cele  trei 
institute  de  azi  să  se  organizeze  pe  baze  mai  largi,  ridicându-se  la  un 
curs  de  patru  ani,  ca  să  fie  în  stare  a  crea  fiecare  o  sănătoasă  atmos¬ 
feră  cultural-bisericească  în  centrele  noastre  eparhiale.  Aceste  păreri  le 
avem  şi  noi  de  mai  nainte  şi  am  şi  stăruit  pentru  realizarea  lor,  dar  am 
întâmpinat  opoziţie  tocmai  din  partea  celor  chemaţi  a  le  sprijini  şi  aplica 
în  folosul  bisericei.  Cum  sunt  astăzi  organizate  seminariile  noastre,  nu 
corespund  menirii  lor,  de  aceea  nici  nu  sunt  în  stare  să  producă  roadele 
care  se  aşteaptă  dela  ele. 

Având  să  ne  pronunţăm  asupra  unui  plan  de  organizare  a  învăţă¬ 
mântului  în  institutele  noastre  teologice,  vom  reveni  cu  acea  oraziune 
mai  pe  larg  asupra  scăderilor  lor! 

Din  biserica  României. 

Noi  episcopi  In  urma  alegerii  celor  doi  mitropoliţi  ai  bisericii  ro¬ 
mâneşti,  au  ajuns  vacante  scaunele  episcopale  dela  Râinnic-Noul-Severin 
şi  dela  Dunărca-de-jos,  pe  cari  le-au  ocupat  II.  PP.  SS.  Lor.  întregirea 
acestor  scaune  episcopale  s’a  întâmplat  în  22  Martie  v.  Pentru  episcopia 
Râmnicului-Noului-Sevcrin  a  întrunit  încrederea  marelui  colegiu,  compus 
din  membrii  sf.  Sinod,  din  membrii  senatului  şi  ai  camerei,  P.  S.  Sa  ar¬ 
hiereul  Ghenadie  BăcăoanuL  iar  eparhia  Dunării-de-jos  a  primit  ca  pă¬ 
stor  al  ei  pe  P.  S.  Sa  arhiereul  titular  Nifon  Ploeşteanal.  învestitura  noilor 
episcopi  s’a  întâmplat  în  24  Martie  conform  obiceiului  ţării,  iar  în  26 
Martie  au  fost  ambii  instalaţi  în  scaun.  La  toate  acestea  ocaziuni  PP.  SS. 
Lor  au  făcut  frumoase  făgăduinţe  înaintea  marelui  colegiu,  a  Măjestăţii 
Sale  Regelui  şi  a  poporului  credincios,  legându-se  că  vor  păstori  cu  în¬ 
ţelepciune,  dreptate  şi  dragoste  şi  vor  face  să  se  răspândească  roadele 
vieţii  creştineşti  în  toate  păturile  sociale  ale  turmei  care  li-s’a  încredinţat 
spre  păstorire. 

Proiectul  privitor  la  modificarea  legii  bisericeşti  din  1872  a  trecut 
şi  prin-  cameră  în  o  seară  cu  denii  din  preajma  sf.  sărbători  ale  învierii. 
L-a  combătut  într’o  frumoasă  cuvântare  (publicată  în  Neamul  românesc 
Nr.  31 — 2)  dl  N.  lorga,  care  s’a  pus  pe  un  punct  de  vedere  mai  bisericesc 
decât  unii  dintre  arhierei  cu  a  căror  învoire  a  trecut  proiectul  prin  senat. 

P.  C.  Sa  părintele  arhimandrit  luliu  Scriban  a  fost  chemat  din 
străinătate,  unde  petrecea  ca  superior  ai  capelei  româneşti  din  Baden-Baden 
şi-a  fost  numit  ca  director  al  Seminarului  central  din  Bucureşti.  Cu  oca- 
ziunea  instalării  P.  C.  Sale  în  noul  post  bisericesc  a  ţinut  o  frumoasă  cu¬ 
vântare,  accentuând  necesitatea  de  a  se  face  educaţia  viitorilor  preoţi  în 
spiritul  concepţiei  creştine  despre  vieaţă,  pe  care  vor  avea  să  o  introducă 

în  sânul  poporului  credincios.  Ca  exemplu  îşi  va  lua  P.  C.  Sa  pe  feri¬ 
citul  întru  pomenire  Filarei  Scriban,  care  ca  moş  i-a  lăsat  de  moştenire 
frumoase  tradiţii  bisericeşti.  Noi,  cari  doream  să-l  vedem  ridicat  la  alt 
loc  în  biserică,  dorim  părintelui  luliu  Scriban  deplin  succes  pe  urma  stă¬ 
ruinţelor  ce  le  va  depune  spre  a  creşte  adevăraţi  apostoli  ai  credinţei  şi 
devotaţi  părinţi  ai  poporului  î 


MIŞCAREA  LITERARĂ. 

Prelegeri  metodice  din  Istorioare  biblice  pentru  clasele  11.,  III.  şi 
IV.  ale  şcoalelor  primare.  74  lecţiuni  cu  harta  istorică  a  Palestinei.  311  pag. 
Arad  1908.  Nicolae  Crişmariu  paroh.  Preţul  4  cor.  Manualul  de  faţă 
este  o  continuare  a  lucrărilor  catehetice  ale  Dlui  Crişmariu.  Dela  D-Sa 
avem  Istorioare  biblice,  Istorioare  bisericeşti  şi  Catehism.  Menirea  manua¬ 
lului  acestuia  e,  ca  să  servească  ca  op  auxiliar  cateheţilor  conştienţioşi, 
pentru  a  putea  propune  cu  mai  mare  uşurinţă  şi  cu  mai  mult  rezultat 
studiul  religiunii  în  şcoalele  poporale,  unde  propunerea  religiunii  nu  se 
bucură  de  o  situaţie  corespunzătoare  trebuinţelor  timpului  nostru.  Autorul 
a  depus  o  muncă  grea,  conştienţioasă  şi  sistematică  în  lucrarea  sa,  şi  cu 
bune  rezultate  şi  succes. 

Cuprinsul  cărţii  îl  formează  prelucrarea  alor  74  de  lecţiuni  din  istoria 
biblică  a  T.  V.  şi  a  T.  N.  Autorul  adecă  a  prelucrat  lecţiunile  din  manualul 
D-Sale,  Istorioare  biblice.  Lecţiunile  sunt  prelucrate  după  treptele  formale, 
observându-se  la  fiecare  lecţiune  cele  5  trepte.  Lecţiunilor  practice  le  pre- 
merge  partea  teoretică.  Pe  5  pagini  autorul  voeşte  să  expună  pc  scurt 
principiile  metodice  după  cari  are  să  se  facă  instrucţiunea  religioasă.  îndru¬ 
mările  teoretice  se  cuprind  în  3  puncte,  I.  Şcoala  poporală,  problema  şi 
mijloacele  ei  de  educaţiune,  II.  învăţământul  religiunii,  III.  Treptele  formale 
ca  metod  de  propunere.  Materialul  condensat  din  partea  teoretică  rccere  o 
prelucrare  cu  mult  mai  amplă,  şi  autorul  sc  extinde  la  prea  multe  cestiuni 
în  aceste  3  puncte. 

Partea  practică  cuprinde  33  lecţiuni  din  T.  V.  şi  41  lecţiuni  din  T.  N. 

Fiecare  lecţiune  în  special  e  prelucrată  după  treptele  formale.  Lecţiu- 
nile  mai  mari  se  împart  în  2 — 3  şi  4  părţi  mai  mici,  pentru  de  a  fi  mai 
uşor  accesibile  minţii  copilului.  La  fiecare  lecţiune  aflăm  întâi  ţinta,  după 
cari  vine  analiza,  apoi  sinteza,  şi  după  acestea  părţile  din  text.  Aproape 
fiecare  lecţiune  are  mai  multe  părţi.  După  fiecare  parte  din  text  aflăm 
reproducerea  şi  aprofundarea  materialului  preles.  Sfârşindu-se  părţile,  urmează 
reproducerea  istorioarei  întregi,  apreciarea  şi  celelalte  3  trepte,  asociaţia,  sis- 
temizarea  şi  aplicarea.  La  cele  mai  multe  lecţiuni  după  reproducerea 
istorioarei  aflăm  aprofundarea  etică,  la  unele  aprofundare  etică-religioasă, 
ori  aprofundare  cultural-istorică  (pag.  64  lecţia  13). 

In  general  materialul  istoriei  biblice  e  bine  prelucrat.  Aprofundările 
sunt  foarte  bine  aplicate,  căci  prin  clc  autorul  face  pe  elev  să  pătrundă 

cu  mintea  lui  adevărul  lucrurilor  şi  elevul  să  scoată  apoi  concluziile  corecte. 
La  aceasta  îl  conduce  pe  elev  prin  întrebări  potrivite. 

Cu  privire  la  întrebări,  trebue  să  observăm,  că  unele  sunt  prea  lungi 
şi  nu  chiar  corect  puse.  Aprofundările  au  scopul  ca  să  facă  caracteristica 
corectă  a  momentelor  mai  însemnate  din  istorioare.  Vedem  că  autorul  a 
purces  bine  în  privinţa  aceasta,  căci  pe  lângă  învăţăturile  morale-religioase 
pe  cari  le  poate  scoate  elevul,  şi  pe  lângă  cunoştinţele  temeinice  cari  şi-le 
împropriează,  deja  în  aprofundarea  pârtiilor  îşi  poate  face  judecata  sa, 
aşa  că  la  treapta  a  V.  elevul  cu  cea  mai  mare  uşurinţă  poate  face  apli¬ 
carea  corectă.  In  aplicare  autorul  reasumează  pe  scurt  tot  ce  a  scos  prin 
aprofundări,  prin  cari  cercul  dc  vedere  al  elevlior  s'a  lărgit,  şi  cunoştinţele 
practice  li  s’au  îmbogăţit. 

In  lecţiunile  din  T.  N.  se  pune  mai  mult  pond  pe  partea  reiigioasă- 
morală  din  singuraticele  lecţiuni.  In  lecţiunile  T.  V.  încă  se  tractează 
partea  religioasă-morală,  dar  nu  aşa  profund  ca  în  T.  N.  Deşi  autorul  are 
foarte  multe  întrebări  în  lecţiuni,  totuş  lasă  destul  teren  de  desvoltare  a 
temei  fiecărui  catehet. 

In  lecţiunile  prime,  1 — 5  e  un  material  foarte  greu.  Ce  observăm  aproape 
în  toate  manualele  de  reiigiune  e  şi  aici.  Elevilor  mici  li-se  impune  o 
adevărată  filozofie  a  religiunii,  prin  aceea  că  li-se  expun  deodată  însu¬ 
şirile  lui  Dumnezeu,  şi  se  cere  ca  elevul  să  le  pătrundă  şi  să  le  priceapă. 
Praxa  ne  dovedeşte,  ca  elevii  abia  dupăce  au  învăţat  ani  de  zile  reiigiunea, 
ştiu  să-şi  formeze  concepte  adevărate  şi  corecte  despre  însuşirile  lui 
Dumnezeu.  Până  atunci  învaţă  numai  de  rost,  fără  a  avea  folos.  Materialul 
acesta  greu  la  început  îl  expunem  pe  scurt,  aşa  ca  elevul  să  ştie  numai 
elementele  accesibile  minţii  sale,  apoi  mai  târziu  venim  cu  detailurile. 
Ca  dovadă  ne  pot  servi  sistemizăriie  din  lecţiunile  I.  111.  IV.  a  manua¬ 
lului  acestuia.  Sunt  corect  expuse  lucrurile,  dar  mintea  copiilor  nu  le 
poate  pătrunde.  Felul  acesta  dc  propunere,  nu  e  vina  autorului,  ci  vina 
sistemului.  Sistemul  acesta  va  mai  dura  pânăce  nu-şi  vor  spune  părerea 
pedagogii  specialişti.  Din  T.  V.  sunt  clasate  unele  pârtii  mai  mici.  Din 
predica  de  pe  munte  autorul  a  luat  prea  puţin,  era  bine  să  fi  luat  mai 
mult  material  din  ea,  căci  în  predica  aceasta  se  cuprind  cele  mai  fru¬ 
moase  prescripte  date  de  M.  N.  şi  cari  sunt  valoroase  pentru  vieaţa 
creştinească.  Lăsând  ia  o  parte  scăderile  mici  ale  opului  acestuia,  trebue 
să  constatăm,  că  dl  N.  Crişmariu  a  făcut  un  serviciu  foarte  bun  învăţă¬ 
mântului  religiunii,  şi  în  special  colegilor  săi,  cari  folosindu-sc  dc  opul 
acesta,  vor  afla  multă  uşorarc  şi  un  îndrumător  foarte  bun  la  propunerea 
religiunii.  In  literatura  catehetică  umple  un  mare  gol,  şi  trebue  să  ne 
bucurăm  că  di  Crişmariu  ne-a  dat  aşa  o  lucrare  bună.  Recomandăm  cu 
căldură  cartea  aceasta  tuturor  preoţilor  conştii  de  chemarea  lor.  A.  C. 

Societatea  «Academia  ortodoxă»  din  Cernăuţi  îşi  serbează  al  25-lea 
an  de  existenţă  într’un  chip  frumos,  edând  în  onoarea  acestui  eveniment 
un  «Almanah  lubilar»  destul  de  voluminos.  Actuali  şi  foşti  membri,  oa- 

meni  de  ştiinţă  şi  literaţi  de  valoare  îi  înfrumseţează  cu  lucrările  lor  pa¬ 
ginile  luxoase.  Cuprinsul  variat,  în  formă  aleasă,  se  ceteşte  cu  mult  folos 
şi  plăcere,  întinzându-ţi  culegerea  unor  fructe  binecuvântate  şi  vrednice 
de  greutăţile  începutului  plămădirii  societăţii,  ce  se  fac  cunoscute  în  cu¬ 
vântul  înainte,  din  partea  preşedintelui  soc.  N.  Cotos.  Remarcăm  lucrările 
dlor  1.  Slavici  şi  1.  Agârbiceanu;  studiul  dlui  Dr.  S.  Puşcariu.  Reprivire 
generală  asupra  literaturii  anului  1905;  studiul  dlui  E.  Vointschi:  Profe¬ 
ţiile  messîanîce  din  Pentateuch.  Merită  o  lăţire  cât  mai  largă. 

Societatea  « Inocenţi u  Mi  cu  Clain»  din  Blaj,  edâ  într’o  broşură  de 
96  pag.  «Vatra  familiară»  a  scriitorului  poporal  german  F.  X.  Wetzel,  in 
traducere  bună.  Dc  astădată  societatea  se  îndreaptă  cătră  popor  cu  lu¬ 
crarea  sa,  menită  a  întări  legăturile  familiare.  Fără  îndoială,  cărticica  aceasta, 
care  cuprinde  sfaturi  bune  şi  îndeobşte  cunoscute,  dar  nu  şi  urmate,  câ¬ 
ştigă  mult  prin  ilustrările  din  sf.  Scriptură  şi  din  istorie,  asigurând  pe  ici 
şi  colo,  cetirea  ei,  şi  îndreptări  în  sinul  familiilor.  Costă  numai  40  fii. 

T.  C. 

Reformele  recente  pe  terenul  criticii  textului  cărţilor  T.  N. 
Raport  de  prof.  Dr.  Vasile  Gheorghiu.  Cernăuţi  1909.  Pe  terenul  inventa- 
rizării  sau  a  signaturei  codicilor  cari  conţin  textul  cărţilor  T.  N.  există 
până  astăzi  o  mare  deosebire  între  singuraticii  specialişti.  Din  cauza  aceasta 
orientarea  pe  acest  teren  e  anevoioasă.  In  timpul  mai  nou  au  făcut  însă 
unii  învăţaţi  din  Apus,  ca  von  Soden  şi  Gregory,  încercarea  de  a  Intro¬ 
duce  un  sistem  uniform  în  signatura  manuscriptelor  vechi  ale  T.  N.  Dl 
prof.  Dr.  Vasile  Gheorghiu,  specialist  în  studiul  biblic  al  T.  N.,  ne  face  o 
conştienţioasă  dare  de  seamă  despre  încercările  mai  nouă  de  acest  fel. 
Ne-a  atins  foarte  plăcut  faptul,  că  învăţatul  Gregory  a  cerut  şi  părerea 
D-Sale  în  privinţa  sigilării  codicilor  T.  N. 

Istoria  bisericii  româneşti  şi  a  vieţii  religioase  a  Românilor  de 
N,  lorga.  Vălenii  de  munte;  tipografia  «Neamul  Românesc»  1909.  Preţul? 
Acesta  e  al  11-lea  volum  din  istoria  bisericii  româneşti  scrisă  dc  savantul 
profesor  dela  universitatea  din  Bucureşti.  Pe  o  extenziune  de  318  pag. 
continuă  povestirea  dela  «unire»  până  în  prezent.  Intrun  apendice  se  dă 
o  «listă  a  mitropoliţilor  şi  episcopilor  români»,  precum  şi  o  tablă  a  numelor. 
Istoria  mai  nouă  a  bisericei  româneşti  trebue  să  intereseze  pe  fiecare 
preot,  de  aceea  recomandăm  cu  toată  căldura  şi  acest  volum  al  operei 
d-lui  prof.  N.  lorga.  Asupra  întregei  lucrări  vom  aduce  o  dare  de  seamă 
mai  amănunţită. 

Liturgia  pentru  3  voci  egale  (de  copii  sau  bărbaţi),  de  T.  Popovici, 
prof.  de  muzică  la  seminarul  «Andreian*  din  Sibiiu,  a  ieşit  de  sub  tipar 
în  a  2-a  ediţiune  revăzută  şi  completată.  Lucrarea  se  întinde  pe  20  pag. 
cvart  şi  cuprinde  pe  lângă  cântările  liturgiei  sf.  Ioan  Gură  de  Aur  încă 
următoarele  cântări  ocazionale:  Câţi  în  Christos,  Crucii  Tale,  Christos  a 
înviat,  răspunsurile  la  ectenia  morţilor,  un  al  doilea  Cheruvic  şi  axinoul 

«Cuvinc-se  cu  adevărat»,  acesta  din  urmă  pentru  4  voci  de  bărbaţi.  Li- 
t urgia  se  vinde  în  legătură  de  lux  şi  e  cea  mai  bogată,  dar  totodată  şi 
cea  mai  ieftină  dintre  toate  publicaţiile  de  acest  fel  la  noi.  Preţul  unui 
exemplar  e  3  cor.  La  comande  de  cel  puţin  10  ex.,  preţul  unui  ex.  e  numai 
de  2  cor .  Astfel  pe  lângă  jertfe  materiale  mici,  fiecare  cor  poate  să-şi 
procure  această  liturgie  în  un  număr  de  ex.  potrivit  cu  numărul  cântă¬ 
reţilor,  evitându-se  pe  calea  aceasta  greutatea  copierii  şi  neajunsurile  multe, 
ce  se  ivesc  în  urma  greşelilor,  ce  se  strâcoarâ  de  regulă  în  manuscripte. 
Se  poate  comanda  dela  autor  sau  dela  librăria  arhidiecezanâ  din  Sibiiu, 
prin  ramburs  sau  trimiţând  banii  înainte. 

Casele  şi  curţile  ţărăneşti  pe  parohul  Teodor  Fălăşel.  E  cel  dintâi 
număr  din  biblioteca  societăţii  culturale  «Dragostea  creştină»  înfiinţată  şi 
condusă  prin  stăruinţele  inimosului  autor  al  acestei  broşuri.  Pe  58  pagini 
se  dau,  într’o  limbă  limpede  şi  populară,  folositoare  sfaturi  pentru  săteni. 
Se  recomandă  spre  a  fi  răspândită  în  poporul  dela  sate.  Preţul  20  bani. 

Verde  şi  iar  verde,  culegeri  populare  de  G  5.  FăgeţeL  E  a  treia 
publicaţie  din  o  «bibliotecă  folcloristică»  care  a  început  să  apară  la  Craiova. 
Preţul  30  bani. 

Biblioteca  pentru  toţi  ne  trimite  următoarele  broşuri  apărute  in 
timpul  din  urmă; 

1.  Ştiinţa  amuzantă ,  de  Tom.  Tit,  prelucrată  in  româneşte  de 
Laura  Nădejde. 

2.  Lăutarul  din  Cremona  şi  Pater  drame  in  versuri  de  F.  Coppee, 
trad.  de  T.  Demetrescu. 

3.  Văduva ,  comedie  de  Renato  Simoni.  trad.  de  A.  Alexandrescu-Dorna. 

4.  îndreptări,  roman  de  Duiliu  Zamfirescu. 

5.  jRomanul  căsătoriei ,  de  L.  Tolstoi,  trad.  de  B.  Marian. 

'6.  Casa  cu  geamurile  portocalii  novele  de  I.  Minulescu. 

7.  Vechiul  Hcidclberg,  comedie  de  W.  M.  Forster,  trad.  de  L.  Dauş. 

8.  Ziua  învierii,  epilog  dramatic  de  H.  Ibsen,  trad.  de  11.  Chendi  şi 
C.  Sandu. 

9.  Andromaca,  tragedie  de  Iean  Racine,  trad.  de  D.  Nanu. 


IN  FORMAŢIUNI. 

Alegerea  P.  C.  Sale  părintelui  arhimandrit  şi  vicar  episcopesc  Filaret 
Musta  de  episcop  al  eparhiei  Caransebeşului  n’a  fost  întărită  de  Maie¬ 
statea  Sa.  Vina  acestei  neîntăriri  o  aruncă  ziarul  «Tribuna»  asupra  P  P. 
S  S.  noştri  arhierei,  îndeosebi  asupra  l.  P.  S.  Sale  părintelui  Mitropolit, 
care,  deşi  pe  faţă  a  făcut  propunere  de  întărire,  pe  altă  cale  ar  fi  lucrat 
în  contra  ei.  «Telegraful  Român»  declară  aceste  informaţii  ale  «Tribunei» 
ca  neadevărate.  Dureros  rămâne  faptul,  că  nu  s’au  pus  destule  stăruinţe 

dm  partea  celor  chemaţi,  ca  eparhia  văduvită  de  atâta  timp  să-şi  pri¬ 
mească  păstorul  în  timpul  hotărît  de  legile  noastre  bisericeşti. 

Dacă  se  făcea  aceasta,  s’ar  fi  încunjurat  atâtea  lupte  cari  n’ar  trebui 
să  afle  loc  în  biserică  şi  cari  demoralizează  poporul.  Şi  înlăturarea  scă¬ 
derilor  interne  urma  mai  curând,  dacă  se  făcea  întregirea  scaunului  epis¬ 
copal.  Vindecarea  ranelor  unei  biserici  şi  progresul  ei  în  bine  e  cu  anevoie 
de  conceput  fără  iniţiativa  şi  energia  morală  a  păstorului  ei.  EI  e  chemat 
să  restabilească  pacea  şi  buna  înţelegere,  ca  condiţii  ale  binelui  intern  şi 
ale  evitării  amestecului  străin.  Sinodul  ultim  a  pregătit  această  operă,  pe 
care  va  avea  s’o  desăvârşească  cel  chemat  şi  ales. 

Terminul  alegerii  de  episcop  s’a  fixat  pe  ziua  de  29  Iunie  st.  v. 

f  Alexandru  de  Mocsonyi .  înregistrăm  şi  noi  trecerea  la  cele  ve- 
cinice  a  acestui  valoros  bărbat  al  bisericei  şi  neamului  nostru.  Prin  moartea 
lui  am  pierdut  un  cugetător  profund  şi  un  caracter  superior,  care  a  spri¬ 
jinit  cu  vorba  înţeleaptă  şi  cu  fapta  marinimoasă  toate  acţiunile  folositoare 
binelui  nostru  obştesc.  Ca  fiu  al  bisericei,  pătruns  de  o  luminată  cre¬ 
dinţă,  a  avut  rol  însemnat,  începând  cu  crearea  «statutului  organic»,  în 
chestiunile  mai  importante  din  vieaţa  noastră  bisericească.  Ca  dovadă  a 
vocaţiunei  şi  culturei  sale  filozofice,  precum  şi  a  adâncilor  sale  convingeri 
religioase,  ilustrul  răposat  ne-a  lăsat  o  conferenţă  despre  «Religiune  şi 
ştiinţă»,  în  care  cere  păstrarea  intactă  a  dogmelor  religioase  ca  principiile 
de  vieaţa  ale  bisericei.  Prin  urmare,  dragostea  lui  faţă  de  biserică  nu  se 
sprijinea  numai  pe  motive  de  oportunism  şi  utilitarism  naţional,  ca  la 
atâţia  dintre  mirenii  noştri,  ci  înainte  de  toate  pe  o  luminată  credinţă  reli - 
gioasă.  —  Duminecă,  în  3  1.  c.  s’a  ţinut  parastas  în  biserica  catedrală  din 
Sibiiu  pentru  odihna  sufletului  nobilului  ei  ctitor,  cu  care  ocaziune  I.  P. 
S.  Sa  părintele  mitropolit  a  scos  la  iveală  meritele  răposatului  într’o  edi¬ 
ficatoare  cuvântare. 

Sinodul  protopresbiteral  al  tractului  Cetatea  de  piatră  a.  luat  hotă¬ 
rârea,  ca  întrelăsarea  catehizării  cu  tinerimea  adultă  în  Duminecile  şi  săr¬ 
bătorile  din  postul  mare  şi  din  postul  Crăciunului  să  formeze  pentru  cel 
ce  se  va  face  vinovat  de  ea  —  caz  de  cercetare  disciplinară.  Bună  şi  fo¬ 
lositoare  hotărîre,  numai  de  s’ar  duce  în  îndeplinire,  deocamdată  fie  şi 
numai  în  măsura  restrânsă  în  care  s’a  contemplat  catehizarea  tinerimei 
adulte.  Servească  ca  exemplu! 

întâia  conferenlă  religioasă  în  tractul  Mediaşului  s’a  ţinut  a  treia 
zi  de  Paşti  în  comuna  Veseud'.  Au  luat  parte  preoţii  din  jur  T.  Holerga 
din  Frâua,  T.  Stanciu  din  Agârbiciu,  P.  Moruşca  din  Şeica-mare,  P.  Mineiu 
din  Stenia,  I.  Dordea  din  Haşag  şi  N.  Rusu  din  Veseud.  Sf.  Liturgie  s’a 
slugit  de  toţi  cei  de  faţă  în  prezenţa  întregei  comune  bisericeşti.  La  pri- 
ceasnă  a  predicat  păr.  T.  Stanciu  despre  marea  minune  a  învierii  Dom¬ 
nului.  După  Vecernia  aceleiaşi  zile  a  conferenţiat  păr.  P.  Moruşca  tâlcuind 

textul  dela  ap.  Petru  I,  carte  sobornicească  Cap.  II,  v.  1  şi  2:  «Deci  lă- 
pădând  toată  răutatea  şi  tot  vicleşugul  şi  făţărniciile  şi  pismele  şi  toate 
clevetirile,  ca  nişte  prunci  de  curând  născuţi  să  iubiţi  laptele  cel  cuvân 
tător  şi  fără  de  vicleşug  că  prinţi  ’ ânsul  să  creşteţi  spre  mântuire  »  Ter¬ 
minată  conferenta  acelaş  a  dat  un  cald  îndemn  pentru  susţinerea  şcoalei 
confesionale  şi  îndeosebi  pentru  a  stârni  râvna  întru  zidirea  unui  nou 
local  potrivit.  A  doua  conferenţă  s’a  hotărît  pentru  comuna  Haşag  îndată 
ce  se  iveşte  ocaziunea  potrivită  designându-se  atât  predicatorul  cât  şi 
conferenţiarul.  l\ 

Excomunicarea  lui  Don  Romolo  Murti.  Don  Romolo  Murri  e  unul 
din  căpeteniile  modernismului  catolic  italian.  Activitatea  lui  s’a  desfăşurat 
mai  cu  seamă  pe  teren  social.  A  avut  multe  ciocniri  cu  autoritatea  bise¬ 
ricească.  Acum  în  urmă  a  fost  ales  deputat,  şi  asta  făcu  încordarea  şi 
mai  mare. 

Arhiepiscopul  Fermo  îl  vesti  că  va  fi  excomunicat,  dacă  nu  face  act 
de  supunere  cătră  papă.  Murri  ii  răspunse  mirându-se  de  tonul  arogant  şi 
hotărîtor  al  arhiepiscopului.  El  cere  dela  toţi,  dar  mai  cu  seamă  dela  acei 
care  se  pretind  că  vorbesc  în  numele  iui  Dumnezeu  şi  a  lui  Christos, 
chiar  dacă  se  numesc  inchizitori  ai  Sf.  Oficiu,  să  fie  tratat  cu  curtoazie 
şi  corectitudine. 

El  zice  mai  încolo: 

«In  ceeace  priveşte  cuprinsul  scrisorii,  eu  ştiam  că  conştiinţa  unui 
preot  pătruns  în  chip  sincer  şi  intim  de  simţul  religios,  de  acum  înainte 
nu  mai  poate,  şi  nu  va  mai  putea  multă  vreme,  să  lucreze  împreună  cu 
Piu  X.  şi  Biserica  sa  oficială  la  o  operă  de  restaurare  religioasă  şi  morală 
a  societăţii  democratice  actuale. 

Arătasem  deja  Excelenţei  Voastre  şi  vă  demonstrasem  prin  fapte  că 
pe  viitor  voiam  să  lucrez  pentru  credinţă,  vieaţa  religioasă  şi  pentru  orice 
lucru  nobil  şi  bun,  dar  stând  afară  de  micul  vostru  staul.  Doar  sunt 
multe  conştiinţe,  care  nu  se  află  în  acest  staul  şi  pe  care  viţiile  clerului 
şi  erorile  şi  degenerescenţele  formalismului  fariseic  şi  superstiţios,  devenit 
atât  în  general  în  Biserica  oficială  romană,  le-au  îndepărtat  de  dânsa. 
Totuş  ele  păstrează  viu  sentimentul  intim  religios  şi  aspiră  la  cea  mai 
’naltă  şi  ferbinte  vieaţă  spirituală,  pe  care  voi  nu  ştiţi  s’o  hrăniţi  şi  pe  care 
adeseori  încercaţi  s’o  înăduşiţi  când  începe  a  se  forma.  In  Italia  se  poate 
face  mai  mult  bine  spiritual  fără  voi,  decât  fiind  cu  voi. 

Excomunicarea  cu  care  mă  ameninţaţi  e  socotită  de  mine,  exceptând 
deşarta  teatral itate  şi  fasoanele  de  proastă  educaţiune,  ca  o  adeverire  că 
aţi  primit  declaraţiunile  pe  care  vi  le-am  făcut.  Intenţiunile  mele  actuale 
privitoare  la  acţiunea  mea  sunt  prin  asta  simple  şi  limpezi.  Niciodată 
n’am  avut  încredere  mai  trainică  şi  mai  sigură  decât  acuma  când  mă 
respingeţi  din  corpul  vostru,  că  sunt  cu  Christos  şi  cu  marele  suflet  a) 
Bisericii  sale».  Arhim.  /.  Scriban. 

„yus  excîuswam  dan  di sau  «Veto»,  aveau  până  acuma  suveranii: 
Austriei,  spaniei,  Francieî  şi  a  Siciliei,  când  cu  alegerea  papilor.  Nu  a 
fost  vr’un  drept  formal,  ci  o  datină,  faţă  de  care  scaunul  papal  se  purta 
cu  aşa  numitul  «silentium  oeconomicum»,  spre  a  evita  o  daună  eventual 
mai  mare.  In  zilele  noastre  Papa  Pius  X,  a  aflat  de  sosit  timpul  să  casseze 
acest  uz  pentru  toate  vremurile.  Semnificativ,  acel  papă  anihilează  abuzul 
care  tocmai  pe  calea  excluzivei  puse  de  regele  nostru  in  contra  cardina¬ 
lului  francez  Rampolla,  ajunse  la  «tiară». 

Acest  drept  consvetudinar  era  un  drept  destul  de  imperfect  şi  proble¬ 
matic.  Un  domnitor  îl  putea  numai  odată  folosi  la  una  şi  aceaş  alegere 
şi  numai  faţă  de  o  persoană  neagreată,  înainte  de  alegere,  atunci,  când 
era  speranţă,  cumcă  persoana  neagreatâ  va  fi  aleasă,  adecă  când  se  pre¬ 
vedea  că  va  întruni  două  terţialităţ»  a  voturilor.  La  început  se  făcea  pro¬ 
testul  totdeauna  cu  grai  viu.  Mai  târziu  cu  script  sigilat  de  domnitorul 
respectiv. 

Purpuraţii  electori  însă  n’au  băgat  în  seamă  totdeauna  acest  preten¬ 
ţios  veto.  Aşa  au  fost  aleşi  ca  papi:  luliu  III.  1550,  şi  Paul  al  IV.  1555. 
Ba  Clemente  al  VIII.  1592,  ajunge  papă,  deşi  Spania  l-au  fost  exchis  în 
trei  rânduri  după  olaltă.  Exclusiva  din  vorbă  e  examinată  fundamental 
în  periodicele  «Hittudomânyi  Folyoirat».  Budapesta  1895  pag.  285  şi 
următ.  şi  în  «Religio»  Budapesta  anul  1903  şi  1904.  Pe  scurt  la  noi  românii 
a  se  vedea  foaia  «Unirea»  Blaj  1894  nr.  41.  Gruia. 

Procurarea  ornaielor  bisericeşti.  (Răspuns).  Haine  sau  ornate  pentru 
serviciul  dumnezeesc,  se  pot  procura  dela  diferite  firme  anunţate  prin  gazete. 

Părerea  noastră  însă  este  următoarea:  Haine  sau  ornate  pentru  ser¬ 
viciul  dumnezeesc  ori  care  preot  conştiu  de  chemarea  şi  demnitatea  sa, 
va  procura  numai  dela  şcoalele  de  industrie  pentru  ţăsături  şi  lucruri  de 
mână  româneşti,  dupăce  omatele  procurate  dela  unele  firme  străine  s’au 
dovedit  de  rele  şi  exagerat  de  scumpe.  Şcoalele  de  industria  de  casă  din 
oraşele  Sibiiu,  Orăştie,  Deva,  produc  ţesături  şi  broderii  de  o  valoare  ex¬ 
traordinară,  atât  din  punct  de  vedere  artistic,  cât  şi  din  punct  de  vedere 
al  durabilităţii  materialului  folosit. 

Productele  şcoalci  din  Sibiiu  ’mi  sunt  mai  de  aproape  cunoscute.  In 
Sibiiu,  la  şcoala  românească  de  industrie  —  Schewisgasse  15,  -  -  s’au  pro¬ 
curat  deja  mai  multe  rânduri  de  ornate  bisericeşti,  cari  au  fost  lucrate, 
ţăsute  şi  pregătite  în  această  şcoală.  Ornatele  aici  procurate  se  disting  prin 
fineţa  materiei,  prin  executarea  artistică  minunată,  şi  prin  durabilitatea  ex¬ 
traordinară.  In  această  privinţă  şcoala  merită  toată  recunoştinţa  noastră, 
întrecând  cu  mult  valoarea  productelor  de  fabrică. 

In  ce  priveşte  preţul,  variază  după  felul,  coloarea  şi  categoria  mate¬ 
rialului  folosit  şi  dorit.  Necondiţionat  că  produsele  acestei  şcoale  sunt  su¬ 
perioare  tuturor  productelor  de  fabrică.  Din  multe  puncte  de  vedere,  şi 
mai  ales  din  punctul  de  vedere  religios-moral,  recomandăm  tuturor  d-Ior 

preoţi  să  procure  hainele  şi  omatelc  bisericeşti  dela  şcoaleie  noastre  ro¬ 
mâneşti.  Modele  de  stofă  se  pot  vedea  în  localităţile  şcoalei  din  Sibiiu, 
în  orice  zi. 

Mai  detailat  vă  rugăm  a  cerc  informaţiuni  direct  dela  şcoala  de  in¬ 
dustrie  Sibiiu,  Schewisgasse  15.  A.  C. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Maia  1909. 

3  Maiu:  Dumineca  a  6-a  după  Paşti,  a  Orbului,  glas  5,  voscr.  a  8-a. 

La  Vecernie  şi  la  Utrenie:  Cântările  glasului  şi  ale  Orbului,  cum  se  găsesc  şi  se 
prescrie  la  Pentecostar. 

La  Liturgie:  Apostolul  şi  Evangelia  acestei  Dumineci,  cu  Irmosul  şi  Priceastna 
Paştilor. 

7  Maiu:  Joia  a  6-a,  a  Înălţării  Domnului. 

La  Vecernie  şi  la  Utrenie:  Cântările  Praznicului  înălţării,  în  ordinea  tipiconală, 
cum  se  găsesc  şî  se  prescriu  la  acest  praznic  în  Pentecostar. 

La  Liturgie:  Apostolul  şi  Evangelia  Înălţării,  cu  Irmosul  şi  Priceastna  acestui 
praznic.  Din  Dumineca  Paştilor  până  la  înălţare,  Binecuvântarea  la  Utrenie  se  dă  dela; 
■Mărire  Sfintei*...,  deci:  Psalmii  de  dimineaţa  se  cetesc,  continuându-se  de  aci,  numai 
cei  şase  următori;  dela  Înălţare  însă,  începutul  Utreniei  se  îace  cu:  ^Binecuvântat  este 
Domnul  nostru*,  deci  şi  Psalmii  se  încep  dela  «Auză-te  Domnul*  ş.  c.  1. 

10  Maiu :  Dumineca  a  7-a,  a  ss.  Părinţi,  glas  6,  voscr.  a  10. 

La  Vecernie  şi  la  Utrenie:  Cântările  glasului  şi  ale  sfinţilor  Părinţi  ai  soborului 
din  Niceia,  cum  se  găsesc  şi  se  prescrie  Ia  Pentecostar. 

La  Liturgie :  Apostolul  şi  Evangelia  acestei  Dumineci,  cu  Irmosul  înălţării  şi  cu 
Priceastna  Lăudaţi». 

17  Maiu:  Dumineca  Pogoririi  sfântului  Duh,  a  Rosaliilor. 

La  Vecernie  şi  1a  Utrenie,  pentru  mărimea  acestui  praznic,  toate  cântările  şi  ceti¬ 
rile  se  îndeplinesc  în  ordinea  şi  In  măsura  cum  se  găsesc  în  Pentecostar. 

La  Liturgie:  Apostolul,  Evangelia,  Irmosul  şi  Priceastna  praznicului.  După  rugă¬ 
ciunea  Amvonului,  la  această  Liturgie  se  combină  şi  Vecernia  acestei  Dumineci  conform 
prescrierii  din  Pentecostar,  la  care,  între  celelalte,  se  cetesc  ss.  rugăciuni  pentru  che¬ 
marea  sfântului  Duh,  pentm  cei  răposaţi  ş.  c.  1.  Deasemenea,  în  decursul  acestei 
săptămâni,  toate  rânduelile  cultului  public  se  îndeplinesc  conform  prescrierilor  zilnice 
cuprinse  în  Pentecostar. 

21  Maiu:  Sfinţii  împăraţi  Constantin  şi  Elena. 

La  Vecernie  şi  Ia  Utrenie:  Cântările  praznicului  din  Pentecostar  şi  ale  sfinţilor 
împăraţi,  după  prescrierea  Mineiului. 

La  Liturgie :  Apostolul  şi  Evangelia  sărbătorii  şi  Irmosul  Rosaliilor. 

24  Maiu:  Dumineca  a  2-a  după  Rosalii,  a  tuturor  sfinţilor,  glas  8  voscr.  l-a. 

La  Vecernie  şi  la  Utrenie:  Cântările  glasului  şi  ale  tuturor  sfinţilor  cum  se  pre¬ 
scrie  la  Pentecostar. 

La  Liturgie:  Apostolul  şi  Evangelia  acestei  Dumineci.  Axionul,  Cuvine-se  cu 
adevărat  şi  Priceastna  «Lăudaţi*. 

31  Maiu:  Dumineca  a  3-a  după  Rosalii,  glas  1,  voscr.  a  2-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiului,  după 
tipicul  Octoihului. 

La  Liturgie :  Apostolul  şi  Evangelia  acestei  Dumineci,  Axionul  <  Cuvinese  cu 
adevărat*  şi  Priceastna  <  Lăudaţi».  Cantor. 


